Annus XVIII - Vol. XVIII 1 Iunii 1926 


ACTA APOSTOLICAE SEDIS 


COMMENTARIUM- OFFICIALE 


Acta Pii PP. XI: Constitutiones Apostolicae, p. 201. -— Litterae 
Apostolicae, p. 208. — Epistolae, p. 224. 


Acta SS. Congregationum: S. (. Consistorialis: I. Eistetten.- 
Ratisbonen. De finium dioecesium immutatione, p. 227. II. Ratis- 
bonen.-Eistetten. Dismembrationis et unionis, p. 228. I1I. Aurien- 
sis et Lucensis. Dismembrationis et aggregationis, p. 228. IV. Pro- 
visio Ecclesiarum, p. 229. -— NS. C. de Propaganda Fide: Promul- 
gantur Statuta generalia Piae Unionis Cleri pro Missionibus, 
p. 230. —- 8S. C. Rituum: I. Neopolitana. Decretum super miraculis 
Ven. Ioannae Antidae Thouret p. 236. II. Neapolitana. Decretum 
super miraculis Ven. Ioannae Antidae Thouret, p. 239. III. Bri- 
xien. Decretum super miraculis Ven. Bartholomaeae Capitanio, 
p. 241. IV. Damascena. Decretum super martirio in causa Ven. 
Emmanuelis Ruiz et Soc., p. 24H. 


Diarium Romanae Curiae: S. C. dei Riti: Congregazioni Gene- 
rali. — Segreteria di Stato: Nomine. — Maggiordomato: Nomine. - 
Necrologio, pp. 246-248, 


ROMAE 
TYPIS POLYGLOTTIS VATICANIS 


M - DCCCC - XXVI 


Directic: Palazzo della Cancelleria — Roma. Pretiam annuae subnotationis 


Administratio: Tipografia Poliglotta Vaticana Pro Italia, Lib. 20— Extra Italiam, L. #, 85 — 
— Roma. Pretium unius fasciculi, Lib. 8— 


« Bis fere in mense (Commentarium) prodibit ac quotiescumque vel necessitas vel wtilitas id postulare videbitur » (Ex Commentarii 
Officialis ratione die 29 octobris 1908 edita). 


INDEX HUIUS FASCICULI 


(An. XVIII, n. 


ACTA PII PP. XI 


CONSTITUTIONES APOSTOLICAE 
Apostolici muneris. - Dismembrationis 
et erectionis. — 18 octobris 1925 
Notabiliter aucto. — Dismembrationis 
et erectionis. — 18 octobris 1925 
. Inter coetera. — Dicecesis Massensis 
a provincia ecclesiastica Mutinensi 
seiungitur et Pisanae unitur. 23 


LITTERAE APOSTOLICAE 


Inter B. M. Virg. -— Solemnis accepta- 
tio renunciationes familiae Burghe- 
siae iurispatronatus super sacello 
B. M. Virginis in Basilica Liberiana 
a Paulo V exstructo. -— 5 augusti 

Cognitus sane est. - Ecclesia in hono- 
rem B. M. V. a perpetuo Succursu 
in urbe Sancti Iacobi de Chile Basi- 
licae minoris titulo et privilegiis 
condecoratur. — 14 ianuarii 1926 

. Refert ad Nos. - Templum SS. Ale- 
xandri et Theodori MM., abbatiae 
Ottenburanae in dioecesi Augustana 
Vind. titulo et honoribus Basilicae 
minoris augetur. — 25 ianuarii 1926 . 

Quae catholico nomini. -— Immutantur 
fines inter Apostolicam Praefecturam 
olim de Thsuipa, nune de Coquil- 
hatsville, et Vicariatum Apostoli- 
cum Novae Antuerpiae in Congo Bel- 
gico. — 28 ianuarii 1926 

Dives in misericordia. — Ven. Dei Ser- 
vus Andreae Hubertus Fournet, Fun- 
dator Congregationis Filiarum Cru- 
cis Beatus renuntiatur. — 16 maii 
1926 . 

Christianae ‘caritatis instituta, 
Dei famula Soror loanna Antida 
Thouret, Fundatrix Instituti Soro- 
rum a Caritate Beata renuntiatur. — 


Ven. 


EPISTOLAE 


Istam. — Ad R. P. D. Augustinum 
Dontenwill, Archiepiscopum tit. Pto- 
lemaidensem, Oblatorum B. M. V. 
Immaculatae moderatorem genera- 
lem, saeculo elapso ab approbatione 
Instituti. — 15 ianuarii 1926 Ree 

Memoriam illius. — Ad Emium P. D. 
Caietanum Episcopum Sabinensem et 
Mandelensem, 8S. R. E. Cardinalem 
De Lai Sacri Conlegii Subdecanus, 
ob quingquagesimum nataelm sacer- 
dotii eius. — 4 aprilis 1926 5 


PAG. 


6 — 1 Iunii 1926) 


ACTA 8S. CONGREGATIONUM 


8. CONGREGATIO CONSISTORIALIS 


— Decretum de 
immutatione. 


Eistetten.-Ratisbonen. 
finium dioecesium 


14 aprilis 1926 
Ratisbonen. -Ristetten. Deerétum ae 

membrationis et unionis. 

lis 1926 ‘ 
Auriensis et Lucensis. — Decretum dis- 
aggregationis. - 


— 14 apri- 


membrationis et 
20 aprilis 1926 

IV. Provisio Ecclesiarum 


PAG, 


8. CONGREGATIO DE PROPAGANDA FIDE 


Decretum promulgantur Statuta generaila 
Piae Unionis Cleri pro Missionibus 
atque summarium spiritualium favo- 
rum quibus eiusdem Piae Unionis 
sodales fruuntur. -— 4 aprilis 1926 


8. CONGREGATIO RITUUM 


Neapolitana seu Bisuntina. - Decre- 
tum super miraculis in causa beati- 
ficationis et canonizationis Ven. Ser- 
vae Dei Sororis Ioannae Antidae 
Thouret, Fundatricis Instituti Soro- 
rum a Caritate. - 21 aprilis 1926 

II. Neapolitana seu Bisuntina. -— Decre- 
tum super tuto in causa beatificatio- 
nis et canonizationis Ven. Servae Dei 
Sororis Ioannae Antidae Thouret, 
Fundatricis Instituti Sororum a Ca- 
ritate. — 2 maii 1926 . 


III. Brixien. Decretum super miraculie 
in causa beatificationis et canoniza- 
tionis Ven. Servae Dei Bartholo- 
maeae Capitanio, Fundatricis Pri- 


mariae Instituti Sororum a Caritate ~ 


in oppido luere Brixiensis Dioece- 
sis. — 2 maii 1926 ee 6 


DIARIUM ROMANAE CURIAE 


S. Congregazione dei Con- 
gregazioni generali 
Segreteria di Stato. -— Nomine 

. Maggiordomato. Nomine 


Necrologio 


Riti. - 


| 
I 
IL. 
207 228 
I. 
48 
Il. 
213 230 
III 
214 
236 
215 
V. 
216 239 \ 
VI. | 
| | 
| 
| 
I. 
224 
IT. 
1. 
| 246 f 
247 
oo | Ul 247 


Annus XVIII - Vol. XVIII 1 Iunii 1926 Num, 6 


ACTA APOSTOLICAR SEDIS 


COMMENTARIUM OFFICIALE 


ACTA PII PP. XI 


CONSTITUTIONES APOSTOLICAE 


I 
SANCTI IACOBI DE CHILE 
DISMEMBRATIONIS ET ERECTIONIS 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Apostolici muneris ratio a Nobis postulat ut ea omnia capiantur con- 
silia, quae animarum bono cedere videntur. Ad hoc autem assequendum 
valde prodest recta catholici orbis circumscriptio, quae ita est ordinanda 
vel immutanda, ut temporum et locorum condicionibus apte respondeat. 
Curare propterea debent Romani Pontifices ut, quum in aliqua regione, 
vel ob auctum christifidelium numerum, vel ob nimiam latitudinem, pasto- 
rale officium ab unico tantum Episcopo nequeat exerceri, ibi dioecesium 
ac Antistitum numerus, prout est necesse, augeatur. 

Hoc vero accidit de archidioecesi Sancti Iacobi de Chile, cuius ampli- 
tudo ac ingens numerus fidelium, in dies magis magisque succrescentium, 
iam a tempore suadebant eamdem in partes, hoc est in plures dioeceses 
esse dividendam. Quapropter Nos, praehabito voto tum Ordinarii eiusdem 
archidioecesis, tum Apostolici Nuntii penes Rempublicam Chilenam omni- 
busque rite perpensis, ad ipsius archidioecesis dismembrationem deve- 
niendum censuimus. Suppleto igitur, quatenus opus sit, quorum intersit, 
vel sua interesse praesumant consensu, Apostolicae potestatis plenitudine 
haec, quae sequuntur, statuimus et decernimus. 

In primis civiles provineias de Talea et de Curicd vulgo nuneupatas, 
cum suis viginti sex paroeciis ab archidivecesi Sancti Lacobi de Chile sepa- 

ramus et distrahimus, et in dioecesim, de Talea nuncupandam, erigimus, 
cuius sedem in civitate Talca constituimus, ibique ad cathedralis honorem 
evehimus paroecialem ecclesiam S. Augustini. Item civiles provincias, 
vulgo O° Higgins et Colehagua, ab archidioecesi Sancti Iacobi de Chile 
pariter distrahimus, cum omnibus et singulis triginta una paroeciis et in 
novam dioecesim constituimus de Rancagua nuncupandam, ab urbe Ran- 
cagua, in qua erit sedes episcopalis, ibique paroecialem ecclesiam Sanctae 
Crucis ad cathedralis dignitatem extollimus. Item civilem provinciam de 
Valparaiso cum paroeciis ibi exstantibus et in ea contentis ab archidioecesi 
Sancti Iacobi de Chile similiter avellimus, eamque in separatam dioecesim 
erigimus, de Valparaiso ab urbe Valparaiso appellandam, eique insuper 
dioecesi assignamus insulas Juan Fernandez (Mas a Tierra et Mas a Fuera), 
quae hucusque praefatae archidioecesi Sancti Iacobi pertinebant. Episco- 
palis sedes huius novae dioecesis in ipsa civitate Valparaiso erit, et in 
cathedralem constituimus ecclesiam, quae in eadem urbe modo exstruitur, 
Nostrae Dominae a Monte Carmelo dicatam. Denique civilem provinciam 
de Aconcagua cum suis sexdecim paroeciis ab archidioecesi Sancti Iacobi 
de Chile pariter distrahimus et in novam dioecesim erigimus Sancti Phi- 
lippi de Aconcagua a civitate Sancti Philippi nuncupandam. Sedem autem 
huius novae dioecesis in urbe « Sancti Philippi» constituimus, et ecclesiam 
Sancti Philippi Apostoli ibi exstantem ad cathedralis gradum evehimus. 
Quare, hisce peractis dismembrationibus, archidioecesis Sancti Iacobi pro- 
vinciam tantum « Sancti Iacobi » servabit, cum suis quadraginta quinque 
paroeciis, et insulam de Pascua. 

Harum autem dioecesium fines iidem erunt ac fines, quibus modo deli- 
mitantur civiles provinciae et circumscriptiones (vulgo departamentos), 
quibus unaquaeque dioecesis constat. 

Hisce vero neo-erectis cathedralibus Ecclesiis earumque pro tempore 
Episcopis tribuimus honores, insignia, favores, iura ac privilegia, quibus 
aliae cathedrales Ecclesiae earumque Antistites in America Latina iure 
communi, vel legitima consuetudine pollent ac fruuntur. Ipsas cathe- 
drales Ecclesias suffraganeas constituimus metropolitanae Ecclesiae San- 
cti Iacobi de Chile, eorumque pro tempore Episcopos iuri metropolitico 
eiusdem Archiepiscopi Sancti Iacobi subiicimus, reservata tamen Aposto- 
licae Sedi facultate libere novam decernendi ipsarum dioecesium dismem- 
brationem, quoties id expedire in Domino visum fuerit. 

Quum autem temporum adiuncta prohibeant quominus in unaquaque 
dioecesi canonicorum Capitulum modo instituatur, mandamus ut, loco cano- 
nicorum, dioecesani Consultores, ad tramitem can. 423 et seq. eligantur. 
Mandamus insuper ut, quamprimum fieri poterit, saltem parvum Semina- 

rium dioecesanum iuxta Codicis praescripta et normas a Sacra Congre- 
gatione de Seminariis traditas, in unaquaque dioecesi erigatur; utque 
interim alumni Facultatis philosophicae ac theologicae neo-dioecesium de 
Talea, de Rancagua, de Valparaiso et Sancti Philippi, donec aliter statua- 
tur, in Seminarium Sancti Iacobi de Chile mittantur. Volumus insuper ut, 
uniuscuiusque dioecesis sumptibus, duo delecti iuvenes, aut saltem modo 
unus, non intermissa vice in Pontificium Seminarium Pium Latinum Ame- 
ricanum de Urbe mittantur. 

Quod autem attinet ad harum dioecesium regimen et administratio- 
nem, ad Vicarii capitularis, seu Administratoris sede vacante, electionem, 
ad clericorum et fidelium iura et onera, aliaque huiusmodi, servanda iube- 
mus quae sacri canones decernunt. Quod vero ad clerum praecipue pertinet, 
statuimus ut simul ac dioecesium erectio facta fuerit, eo ipso presbyteri 
ecclesiae illi censeantur adscripti, in cuius territorio legitime exstant. Sin- 
gulorum Ordinariorum autem erit curare ut omnia documenta et acta, 
quae novas dioeceses respiciunt, quamprimum fieri poterit earum Cancel- 
lariae tradantur ut in singulis archivis serventur. 

Episcopalem mensam novarum dioecesium constituent Curiae emolu- 
menta et ceterae oblationes, quae a fidelibus, in quorum bonum ipsae 
dioeceses sunt erectae, praeberi solent, praeter ea quae iam ad hoc sunt 
collecta, et a civili Gubernio adsignantur. Archiepiscopus vero Sancti Iacobi 
singulis dioecesibus noviter erectis intra fines territorii, quod hucusque 
suae archidioecesi pertinebat, nempe de Talca, de Rancagua, de Valparaiso 
et Sancti Philippi, summaim solvet ad tramitem Codicis iuris canonici. 

Praesentes autem Litteras et in eis contenta quaecumque, etiam ex eo 
quod quilibet quorum interest, vel sua interesse praesumant, auditi non 
fuerint ac praemissis non consenserint, etiam si expressa, specifica et indi- 
vidua mentione digni sint, nullo unquam tempore de subreptionis, vel 
obreptionis aut nullitatis vitio, seu intentionis Nostrae, vel quolibet alio, 
licet substantiali et inexcogitato defectu, notari, impugnari, vel in contro- 
versiam vocari posse, sed eas, tamquam ex certa scientia ac potestatis 
plenitudine factas et emanatas perpetuo validas exsistere et fore, suosque 
plenarios et integros effectus sortiri et obtinere, atque ab omnibus ad quos 
spectat inviolabiliter observari debere, et si secus super his a quocumque, 
quavis auctoritate, scienter, vel ignoranter contigerit attentari, irritum 
prorsus et inane esse et fore volumus et decernimus. 

Hisce itaque ut supra dispositis, ad eadem omnia exsecutioni mandanda 
deputamus venerabilem fratrem Benedictum <Aloisi-Masella, Archiepisco- 
pum tit. Caesariensem, Nuntium Apostolicum apud Rempublicam de Chile, 
eidem tribuentes necessarias et opportunas facultates, etiam subdelegandi, 

ad effectum de quo agitur, quemlibet virum in ecclesiastica dignitate 
vel officio constitutum, imposito eidem onere ad Sacram Congregationem 
Consistorialem mittendi infra sex menses a praesentibus Litteris datis 
computandos, authenticum exemplar peractae exsecutionis. 

Volumus denique ut harum Litterarum transumptis, etiam impressis, 
manu tamen alicuius Notarii publici subscriptis ac sigillo alicuius viri in 
ecclesiastica dignitate, vel officio constituti munitis, eadem prorsus tri- 
buatur fides, quae hisce Litteris tribueretur, si originaliter exhibitae, vel 
ostensae forent. 

Non obstantibus, quatenus opus sit, regulis in synodalibus, provincia- 
libus, generalibus universalibusque Conciliis editis, specialibus, vel genera- 
libus constitutionibus et ordinationibus Apostolicis, et quibusvis aliis 
Romanorum Pontificum, praedecessorum Nostrorum, dispositionibus cete- 
risque contrariis quibuscumque. 

Nemini autem hanc paginam dismembrationis, erectionis, evectionis, 
concessionis, statuti, derogationis, mandati et voluntatis Nostrae infrin- 
gere, vel ei contraire liceat. Si quis vero, ausu temerario, hoc attentare 
praesumpserit, indignationem omnipotentis Dei ac beatorum Petri et Pauli, 
Apostolorum Eius, se noverit incursurum. 

Datum Romae, apud Sanctum Petrum, anno Domini millesimo non- 
gentesimo vigesimo quinto, die decima octava mensis octobris, Pontifi- 
catus Nostri anno quarto. 


O. Carp. CAGIANO, eR C. Carp. DE LAI, Ep. Sabinen. et Mandelen., 
8S. R. E. Cancellarius. S. C. Consistorialis Secretarius. 


Dominicus Iorio, Protonotarius Apostolicus. 


Alfonsus Carinci, Protonotarius Apostolicus. 
Loco 8 Plumbi. 


Reg. in Cane. Ap., vol. XXXIII, n. 22. 

II 


SANCTISSIMAE CONCEPTIONIS DE CHILE 
DISMEMBRATIONIS ET ERECTIONIS 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Notabiliter aucto fidelium numero in amplissimis finibus Sanctissimae 
Conceptionis dioecesis, expedire visum est eandem in partes dividere atque 
ex ea novas dioeceses erigere, quo efficacius animarum bonum promo- 
veretur. Quae sane Nos recognoscentes, omnibus attentis temporum et 
locorum adiunctis, ad has divisionem et erectiones deveniendum esse cen- 
suimus et decrevimus. 

Eapropter, habito favorabili voto tum Ordinarii SSmae Conceptionis 
tum venerabilis fratris hodierni apud rempublicam de Chile Apostolici 
Nuntii, de Apostolicae potestatis plenitudine, suppleto quorum intersit, 
vel sua interesse praesumant consensu, e dioecesi SSmae Conceptionis 
nonnullas partes seiungimus et in has, quae infra numerantur, dioeceses 
erigimur et constituimus. 

In primis partem illam quae totam provinciam vulgo de Nuble et tres 
partes seu districtus provinciae de Maule, quae vocantur de Cauquenes, 
Chanco et Itata complectitur, quaeque viginti duas parochias habet, a ter- 
ritorio memoratae dioecesis distrahimus et ex iis dioecesim de Chillan a 
civitate Chillan nuncupandam, erigimus cum sede episcopali in eadem civi- 
tate Chillan, et in cathedralem ecclesiam evehimus parochialem ecclesiam 
Sancti Bartholomaei Apostoli. 

Item, ex provincia de Linares et ex districtu de Constitucién ad pro- 
vinciam de Maule pertinente, quas a SSmhae Conceptionis dioecesi avelli- 
mus, secundam erigimus dioecesim de Linares in Chile vocandam ab urbe 
eiusdem nominis: eiusque sedem erigimus in urbe vulgo Linares et in cathe- 
lem ecclesiam evehimus parochialem ecclesiam Sancti Ambrosii Episcopi. 

Tertio, universam provinciam de Malleco et partem provinciae de 
Cautin ad septentrionem fluminis Cautin sitam, et parochias vulgo de Nueva 
Imperial, de Carahue et de Galvarino quae hucusque praedictae SSmae Con- 
ceptionis dioecesi subiectae erant, ab eadem dioecesi separamus et avelli- 
mus, ipsasque instituimus et erigimus in novam dioecesim de Temuco, a 
civitate eiusdem nominis, appellandam, quam in sedem Episcopi consti- 
tuimus, dum ad honorem cathedralis ecclesiae evehimus parochialem eccle- 
siam Sancti Ioseph. 

Fines vero harum neodioecesium iidem erunt ac praesentes fines civiles, 
seu politici, provinciarum et districtuum quibus constant. SSmae Concep- 
tionis itaque dioecesis, hisce peractis uti supra dismembrationibus, uni- 
versas provincias de Conceptione, de Bio-Bio, de Arauco comprehendet, 
cum triginta quatuor parochiis, insulis quoque inclusis, quae vocantur 
vulgo Quiriquina, sita in Bahia de Taleahuano, Santa Maria in Bahia de 
Arauco et Mocha in extrema parte provinciae eiusdem nominis. 

Hisce autem noviter erectis cathedralibus Ecclesiis, earumque pro 
tempore Episcopis, tribuimus honores, insignia, favores, iura ac privilegia, 
quibus aliae cathedrales Ecclesiae earumque Antistites in America Latina 
jure communi, vel legitima consuetudine pollent ac fruuntur. Ipsas vero 
cathedrales Ecclesias suffraganeas constituimus metropolitanae Ecclesiae 
Sancti Iacobi de Chile, earumque pro tempore Episcopos iuri metropolitico 
eiusdem Sancti Iacobi Archiepiscopi subiicimus, reservata tamen Nobis et 
Apostolicae Sedi facultate libere novam decernendi istarum dioecesium 
dismembrationem, quoties id in Domino opportunum visum fuerit. 

Quum autem temporum adiuncta prohibeant quominus in praesenti 
canonicorum Capitulum in unaquaque dioecesi instituatur, mandamus 
ut, loco canonicorum, dioecesani Consultores ad tramitem canonum 423 
et sequentium Codicis iuris canonici eligantur. Insuper mandamus ut, 
quamprimum fieri poterit, saltem parvum Seminarium dioecesanum, iuxta 
eiusdem Codicis praescripta et normas a Sacra Congregatione de Seminariis 
traditas in unaquaque dioecesi erigatur; utque interim alumni facultatis 
theologicae et philosophicae neo-dioecesium in Seminarium Ssmae Conce- 
ptionis mittantur, donec aliter statuatur. Mandamus etiam ut uniuscuius- 
‘ que dioecesis sumptibus, duo delecti iuvenes, aut saltem unus in praesenti, 
non intermissa vice, in Pontificium Collegium Pium Latinum America- 
num de Urbe mittantur. 

Quod attinet ad harum dioecesium regimen et administrationem, ad 
Vicarii capitularis, seu Administratoris sede vacante, electionem, ad cleri- 
corum et fidelium iura et onera aliaque huiusmodi, servanda iubemus, 
quae sacri canones decernunt. Quod vero ad clerum in particulari pertinet, 
statuimus ut simul ac dioecesium erectio facta fuerit, eo ipso presbyteri 
Ecclesiae illi censeantur adscripti, in cuius territorio legitime exstant. 
Singulorum Ordinariorum autem erit omnia documenta et acta novas 
dioeceses respicentia, quamprimum fieri poterit, earum Cancellariis tradere 
ut in singulis archivis serventur. 

Episcopalem mensam constituent Curiae emolumenta et ceterae oblatio- 
nes, quae a fidelibus, in quorum bonum dioeceses erectae sunt, praeberi solent, 
praeter ea, quae ad hoc iam collecta sunt et a civili Gubernio adsignantur. 

Quae autem hisce Litteris, Apostolica auctoritate, a Nobis decreta sunt, 
nulli hominum, ullo unquam tempore, infringere, aut iis repugnare vel 
quomodolibet contraire liceat. Si quis, quod Deus avertat, hoc attentare 
praesumpserit, sciat obnoxium se evasurum esse poenis a sacris canonibus 
contra obsistentes exercitio ecclesiasticae iurisdictionis statutis. 

Ad haec autem exsecutioni mandanda deputamus venerabilem fratrem 
Benedictum Aloisi-Masella, Archiepiscopum titularem Caesariensem et 
in Republica de Chile Apostolicum Nuntium, et ei necessarias huic negotio 
facultates tribuimus, etiam subdelegandi alium virum, in ecclesiastica 
dignitate constitutum ac definitive sententiam dicendi de quavis occur- 
rente difficultate, vel oppositione, imposito onere ad Sacram Congregatio- 
nem Consistorialem infra sex menses, fidem, authentica forma exaratam, 
absolutae exsecutionis huius Nostri mandati transmittendi. 

Decernimus denique has praesentes Litteras valituras contrariis quibus- 
libet etiam peculiari et expressa mentione dignis minime obstantibus. 

Datum Romae apud S. Petrum anno Domini millesimo nongentesimo 
vigesimo quinto, die decima octava mensis octobris, Pontificatus Nostri 
anno quarto. 


O. Carp. CAGIANO, 58 C. Carp. DE LAI, Ep. Sabinen. et Mandelen., 
S. R. EB. Oancellarius. S. OC. Consistorialis Secretarius. 


Dominicus Iorio, Protonotarius Apostolicus. 


Alfonsus Carinci, Protonotarius Apostolicus. 
Loco §§ Plumbi 


Reg. in Cane. Ap., vol. XXXITII, n. 23. 


Ill 


MASSENSIS 


DIOECESIS MASSENSIS A PROVINCIA ECCLESIASTICA MUTINENSI SEIUNGITUR 
ET PISANAE UNITUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Inter coetera Nostri Apostolici muneris officia semper curavimus ut 
provinciae ecclesiasticae eosdem fines haberent, quas regiones civiles, 
vel constitutae essent iuxta ethnicas rationes. 

Rerum conditiones, quae medio saeculo decimonono effecerunt, ut 
dioecesis Massensis provinciae ecclesiasticae Mutinensi iurique metro- 

politico eiusdem Archiepiscopi subiiceretur, immutatae sunt. Aliunde vero 
in propatulo est, dioecesim Massensem ad Tusciae regionem cis Apenninos 
montes consistere et idcirco ab initio Pisanae provinciae fuisse adscri- 
ptam. Quae probe considerantes, ad opportunum remedium deveniendum 
esse duximus. Itaque, suppleto, quatenus opus sit, quorum interest, aut 
sua interesse praesumant consensu, memoratam Massensem dioecesim a 
provincia ecclesiastica Mutinensi seiungimus et a vinculo iuris metropo- 
litici illius Archiepiscopi absolvimus, ipsamque dioecesim provinciae eccle- 
siasticae Pisanae denuo adiungimus, iurique metropolitico huius Archie- 
piscopi subiectam constituimus. 

Quae autem hisce Litteris, Apostolica auctoritate, a Nobis decreta 
sunt nulli hominum, ullo unquam tempore infringere, aut iis repugnare, 
vel quomodolibet contraire liceat. Si quis, quod Deus avertat, hoc atte- 
ntare praesumpserit, sciat obnoxium se evasurum esse poenis @ sacris 
canonibus contra obsistentes exercitio ecclesiasticae iurisdictionis statutis. 
Decernimus similiter has praesentes Litteras valituras contrariis quibus- 
libet, etiam peculiari et expressa mentione dignis, non obstantibus. 

Datum Romae apud S. Petrum anno Domini millesimo nongentesimo 
vigesimo sexto, die vigesima tertia mensis aprilis, Pontificatus Nostri 
anno quinto. 


O. Carp. CAGIAN O, 8 C. Carp. DE LAI, Ep. Sabinen. et Mandelen., 
8S. R. E. Cancellarius. S. C. Consistorialis Secretarius. 


Ioannes Zani Caprelli, Protonotarius Apostolicus. 


Dominicus Spolverini, Protonotarius Apostolicus. 
Loco §8 Plumbi. 


Reg. in Canc. Ap., vol. XXXIV, n. 19. 


LITTERAE APOSTOLICAE 
I 


SOLEMNIS ACCEPTATIO RENUNCIATIONIS FAMILIAE BURGHESIAE IURIPATRO- 
NATUS SUPER SACELLO BEATAE MARIAE VIRGINIS IN BASILICA LIBERIANA 
A PAULO V EXSTRUCTO. 
PIUS PP. XI 


Ad perpetuam rei memoriam. — Inter Beatae Mariae Virginis imagi- 
nes, quibus Alma Nostra Urbs merito gloriatur, omnium sane augustissima 
ea est. quam Romanus populus in Liberiana Basilica per tot saecula impense 

coluit ac veneratus est. Ipsi autem Romani Pontifices, decessores Nostri, 
peculiari pietate Liberianam Deiparae imaginem sunt prosequuti; quin 
etiam in hoc caelestium munerum fonte ac vera populi Romani salute, uti 
vulgo appellatur, honoranda nullo non tempore certarunt. Quos inter 
S. Pius V, qui post Naupactensem victoriam ad templum Liberianum se 
contulit ut Virgini Matri, Aurilio Christianorum, debitas gratias persolve- 
ret. Paulus vero Pp. V pro sua in Dei Matrem religione ab ipso Pontifi- 
catus exordio, splendidissimum sacellum aedificare Deiparae dicatum, illius 
simile quod Sixtus V ad Sancti Praesepis honorem condiderat, sibi propo- 
suit, « ut sicut Redemptor Noster et Deus sacratissimam Virginem sublima- 
« vit in caelis ita eam ipse, quantum poterat, honoraret in terris », Sacellum 
igitur in formam crucis graecae cum tholo, quattuor magnis parastratis suf- 
fulto, in Basilica Liberiana exstrui, pretiosis marmoribus ornandum, Fla- 
minii Pontii architecti opera, Pontifex ipse iussit; idemque dein ibidem 
Virginis Deiparae facta et res in Basilica gestas tam affabre exprimendas 
curavit, ut sacellum ipsum Marialium aedium facile princeps verissime dici 
queat. Huc veneranda Virginis Mariae effigie translata die v1 kal. februarii 
anno MDCXII, Paulinum sacerdotum Conlegium, qui sacra ibi procurarent, 
congruis ei quoque redditibus attributis, constituit: itemque praecepit ut 
Cardinalis 8. R. E.—e sua familia, si forte adesset, praeter ceteros seligendus — 
munere officioque fungeretur Cardinalis Protectoris, qui nempe tum sacelli 
memorati et continentis domus, tum Paulini presbyterorum Conlegii regi- 
mini et conservationi, concessa eidem quavis facultate et iurisdictione, oppor- 
tune consuleret. Praeterea sacelli eiusdem hypogeum, sibi suisque, successu 
temporis condendis, gentilicii sepulcri loco futurum esse decrevit. Ius deni- 
que patronatus ac praesentandi personas idoneas ad ea munera, quae ad 
sacelli procurationem pertinerent, nepoti suo Cardinali Scipioni Burghesio 
reservavit quem etiam Cardinalem Protectorem renuntiavit: idque eo pacto 
ut, post eius obitum, ius patronatus ad alterum nepotem Marcum Anto- 
nium Burghesium Sulmonis Principem, eumdem Ioannis Baptistae Burghe- 
sii filium et ad eius prognatos masculos feminasque transferretur, quibus 
carentibus, ad alios duos prognatos deinceps vocatos, eisque deficientibus 
ad stirpem propinqui e sexu masculino vel feminino eidem proximioris. 
Haec vero omnia per Constitutionem Apostolicam Immensae bonitatis. 
v kal. novembris anno Mpcxv Paulus V sanxit confirmavitque. 

Hoc autem ius patronatus Princeps Burghesius, iuxta Pauli V edita, 
continenter exercuit ad nostra usque tempora, quum novus Codex iuris 
canonici promulgatus est. Verum cum in canone 1450 § 1 Codicis eiusdem 
statuatur ut «nullum ius patronatus ullo titulo constitui in posterum 
« valide possit », et in sequenti canone 1451 patroni omnes exsistentes invi- 

tentur ut « loco iuris patronatus, quo fruuntur, aut saltem loco iuris prae- 
« sentandi spiritualia suffragia etiam perpetua pro se suisve acceptent », 
praesens Princeps patronus Scipio Burghesius, pro suo erga Apostolicam 
Sedem obsequio, per autographas litteras, die xx m. iulii anno MCMXxXIV 
datas, ius suum patronatus et proprietatis in omne Burghesianum Libe- 
rianae Basilicae sacellum Nobis cedit: non solum igitur ius proprietatis 
in omnes res ac bona ad sacellum ipsum nunc pertinentia, sed etiam ad 
continentem domum et tabularium. Haec is libenter ultroque Nobis renun- 
tians, precatur ut quotannis peculiaria suffragia ab amplissimo Liberiano 
Capitulo pro defunctis nobilissimae familiae Burghesiae celebrentur. Quam- 
vis autem renuntiatio eiusdem nulli condicioni subiiceretur, is tamen quae 
sequuntur a Nobis petebat: scilicet ut sacellum Burghesiano nomine in 
perpetuum vocaretur: ut nobilissimae ipsius familiae ius tum gentilicii 
sepulcri in sacello habendi, tum celebrandi in eodem sacello, Liberiano 
probante Capitulo, matrimonia et funera, tum denique ad tabularium 
adeundi servaretur. Nos libenti quidem animo hance Principis Scipioni 
Burghesii renuntiationem, per Litteras Cardinalis Nostri a secretis Status, 
die II mensis augusti anno MCMXXIV obsignatas, accepimus; cumque com- 
probatione dignae petitiones eius fuissent, eas quoque benigne excipere 
haud cunctati sumus. 

Itaque motu proprio, certa scientia et matura deliberatione Nostra, 
deque Apostolicae potestatis plenitudine, Constitutioni Pauli Pauli Pp. V 
dec. Nostri, quae incipit Immensae bonitatis vy kal. novembris an. MDCXV 
datae, et quam de verbo ad verbum prae oculis habere voluimus, praeci- 
pue quod ad prohibitionem et formam derogationis pertinet, pro expresso 
penitus derogamus, ac renuntiationem a dilecto filio Principe viro Sci- 
pione Burghesio emissam, quamvis defensor pro futuris vocatis deputatus 
minime fuerit, nec aliae sollemnitates iuris servatae sint, quemlibet 
facti et iuris defectum supplentes, praevia, quatenus opus fuerit, sana- 
tione, adprobamus, confirmamus atque accipimus. Munus praeterea Car- 
dinalis Protectoris nec non Paulinum Conlegium omnino abolemus, ac 
volumus ut bona omnia, quae hucusque ad sacellum et Conlegium, quod 
diximus, atque ad continentem domum quomodocumque pertinebant, 
posthac ad hance Sanctam Sedem devolvantur. Qui vero nunc sunt Cap- 
pellani praecipimus ut merum titulum, praeter ius sepulcri, retineant. 
Cuilibet denique patronatus iuri, a praedecessore Nostro Paulo V concesso 
derogamus illudque prorsus abolemus, et declaramus eidem dilecto filio 
viro Principi Scipioni Burghesio eiusque descendentibus, nec non illis 
omnibus, qui per memoratam Constitutionem ad ius patronatus exer- 
cendum vocati essent, hunc Patroni titulum non amplius competere: nec 

posse propterea aliquod ius in Burghesianam aedem et continentem domum 
itemque in bona reditusque ad eas nunc pertinentia exercere, liberos quo- 
que omnino eos declarantes ab omni onere atque obligatione quibus 
patroni, iuxta sacros canones, obuoxii sunt vel esse possunt. Quin immo 
ne unquam in hac re futuri vocati ius aliquod repetere audeant, Nos, de 
plenitudine Nostrae potestatis, omnibus attente perpensis, ut renuntiatio- 
hem quoque hic seponamus, quam praesens patronus laudabiliter nuper 
fecit, revocatum volumus ad normam quidem canonis 1470 §1, n. 2. novi 
iuris canonici Codicis, quodlibet patronatus ius, tum ad praesentem patro- 
num spectans, tum ad eius descendentes, ceterosque futuros vocatos: 
quorum igitur nemo in posterum ius aliquod repetere poterit nec in Bur- 
ghesianum sacellum, neque in bona quoquomodo quovisque titulo ad ipsum 
vel ad abolitum Conlegium Paulinum pertinentia. 

Ut autem dilectissimo Liberiano Capitulo novum benevolentiae Nostrae 
testimonium praebeamus, pariterque ut decens in Burghesiano sacello divi- 
nus cultus servetur, atque etiam ut erga Virginis Deiparae effigiem merito 
sane « Salutem Populi Romani » appellatam, veneratio augeatur, haec quae 
sequuntur statuimus ac sancimus. 

Burghesianum sacellum continensque domus eodem iure posthac erunt 
ac reliquae sunt Liberiani templi et canonicorum domicilii partes; ita qui- 
dem ut eiusdem sacelli continentis domus ceterorumque bonorum ad ea 
pertinentium dominium seu proprietas penes Sanctam Sedem maneat, 
usus vero et usufructus Capitulo Liberiano cedat. 

Bonis autem Burghesiani sacelli praeesse eademque administrare Car- 
dinalis Archypresbiteri et Capituli Liberiani ius erit: rationes tamen sacelli, 
si forte patrimonium proprium habuerit, seorsum a Capituli rationibus 
computentur. 

Denique quod ad Burghesiani sacelli custodiam attinet, qua ratione 
et quorum ministerio ea gerenda sit, integrum erit Cardinali Archipresby- 
tero et Capitulo Liberiano constituere. 

Haec statuimus, mandamus, decernentes praesentes Litteras atque in 
eisdem contenta quaecumque, etiam ex eo quod quilibet in praemissis, 
seu eorum aliqui ius vel interesse habentes, seu habere quomodolibet prae- 
tendentes, etiam specifica et individua mentione digni, illis non consense- 
rint, nec ad ea vocati atque auditi, neque causae propter quas eaedem prae- 
sentes emanaverint, adductae, verificatae vel sufficienter aut alio modo 
iustificatae fuerint, aut ex alia qualibet, etiam quantumvis iuridica et 
privilegiata causa, colore, praetextu et capite nullo unquam tempore de 
subreptionis vel obreptionis aut nullitatis vitio, seu intentionis Nostrae, 
vel interesse habentium consensu aliove quolibet etiam quantumvis magno 


212 Acta Apostolicae Sedis - Commentarium Offciale 


ac formali et substantiali defectu notari, impugnari, infringi, invalidari, 
retractari, in controversiam vocari, aut ad terminos iuris reduci; seu adver- 
sus illos aperitionis oris, restitutionis in integrum, aliudve quodcumque 
iuris, facti vel gratiae remedium intentari vel impetrari, aut etiam motu 
proprio et de Apostolicae potestatis plenitudine concesso vel emanato, 
quempiam in iudicio vel extra illud uti, seu se iuvare nullo modo posse; sed 
ipsas praesentes semper firmas, validas atque efficaces exsistere et fore, 
suosque plenos atque integros effectus sortiri et obtinere, atque ab illis 
ad quos spectat et pro tempore quandocumque spectabit, inviolabiliter 
et inconcusse observari; sicque et non aliter in praemissis censeri atque ita 
per quoscumque iudices ordinarios vel delegatos, etiam 8S. R. E. Cardi- 
nales, aliosque quoslibet quacumque praeeminentia ac potestate fungentes 
et functuros, sublata eis et eorum cuilibet aliter iudicandi et interpretandi 
facultate, iudicari et definiri debere, atque irritum et inane si secus super 
his a2 quoquam, quavis auctoritate, scienter vel ignoranter contigerit atten- 
tari. Haec omnia rata et firma uti sunt, ita perpetuo esse volumus, non 
obstantibus memorata Pauli PP. V. Constitutione, aliisque Constitutio- 
nibus et ordinationibus Apostolicis, nec non quibusvis etiam iuramento, 
confirmatione Apostolica, vel quavis firmitate roboratis, statutis et consue- 
tudinibus etiam immemorabilibus, privilegiis quoque, exemptionibus et 
indultis, specifica et individua mentione dignis, etiam sub quibusvis ver- 
borum tenoribus et formis, et cum quibusvis clausulis et decretis deroga- 
toriis atque irritantibus in genere vel in specie, etiam Motu proprio, ac de 
Apostolicae potestatis plenitudine concessis. Quibus omnibus et singulis, 
etiam si pro illorum sufficienti derogatione de illis eorumque totis tenoribus 
specialis, specifica et individua mentio facienda foret, illorum tenores, for- 
mas, causas et occasiones praesentibus pro plene et sufficienter expressis 
respective habentes, ad effectum praemissorum amplissime derogamus, et 
derogatum esse volumus, ceterisque contrariis quibuslibet. 

Datum Romae apud Sanctum Petrum sub anulo Piscatoris, die v augu- 
sti, anno MDCCCCXXV, Pontificatus Nostri quarto. 


P. CARD. GASPARRI, a Secretis Status. 

II 


ECCLESIA IN HONOREM B. M. V. A PERPETUO SUCCURSU IN URBE SANCTI 
IACOBI DE CHILE BASILICAE MINORIS TITULO ET PRIVILEGIIS CONDECO- 
RATUR. 

PIUS PP. XI 
Ad perpetuam rei memoriam. — Cognitum sane est Congregationis 

Sanctissimi Redemptoris alumnos, iuxta mandatum divi Alfonsi et Insti- 

tuti ipsius tabulas, iugi studio incubuisse in provehendam devotionem et 

cultum erga Deiparam Virginem de perpetuo Succursu, eandemque devo- 
tionem in remotissimas quoque regiones feliciter invexisse. Etiam in Cilena 

Republica, Congregationis laudatae opera, Virginis ab assidua ope percre- 

buit fama: nuperque in civitate Sancti Iacobi ipsius Reipublicae principe, 

nova surrexit sacra aedes ingenti structura et mirificis artis operibus ornata, 
conrogata undique fidelium stipe, in honorem opiferae Virginis, in qua 

Congregationis Sanctissimi Redemptoris religiosi divino cultui inserviunt, 

et canonice instituta exsistit confratrum numero celeberrimo sodalitas, sub 

‘itulo «a perpetua supplicatione ». Iamvero cum hodiernus Superior gene- 

ralis sive Rector Congregationis Sanctissimi Redemptoris, a venerabili 

fratre Benedicto Aloisi-Masella, Archiepiscopo titulo Caesariensi, Legato 

Apostolico Sancti Iacobi de Cile commendatas, Nobis humiliter preces 

porrexerit, ut dictam ecclesiam in honorem Deiparae Virginis de perpetuo 

Succursu in civitate Sancti Iacobi erectam, hoc anno, quo sese vertit 

feliciter quinquagesimus ex quo primam in Cile domum SSmi Redemptoris 

alumni aperuerunt, ad Basilicae minoris dignitatem evehere velimus: Nos, 
quibus nihil antiquius est quam ut erga gratiarum omnium apud Deum 
sequestram Virginem christiani populi pietas magis magisque excitetur, 
optatis his annuendum ultro libenterque existimavimus. Quare collatis 
consiliis cum venerabili fratre Nostro Antonio 8. R. E. Cardinali Vico, 

Episcopo Portuensi et Sanctae Rufinae, Sacrorum Rituum Congregationi 

Praefecto, motu proprio atque ex certa scientia et matura deliberatione 

Nostris deque apostolicae Nostrae potestatis plenitudine, praesentium 

tenore, ecclesiam in honorem B. Mariae Virginis de perpetuo Succursu 

Deo dicatam in urbe 8. Iacobi Cilenae Reipublicae capite, Basilicae minoris 

titulo decoramus, eique honorificentias omnes et privilegia tribuimus, quae 

minoribus Almae huius Urbis Nostrae basilicis de iure competunt. 
Porro haec largimur, decernentes praesentes Litteras firmas validas, 

atque efficaces semper exstare ac permanere, suosque plenos atque integros 

effectus sortiri atque obtinere; illisque ad quos pertinent sive pertinere 

poterunt, nunc et in posterum perpetuo suffragari; sicque rite iudicandum 
esse ac definiendum: irritumque ex nunc et inane fieri si quidquam secus 
super his a quovis, auctoritate qualibet, scienter sive ignoranter attentari 
contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xiv 
mensis ianuarii, anno MDCCCCXXVI, Pontificatus Nostri quarto. 


P. CARD. GASPARRI, a Secretis Status. 


TEMPLUM SS. ALEXANDRI ET THEODORI MM., ABBATIAE OTTENBURANAE IN 
DIOECESI AUGUSTANA VIND., TITULO ET HONORIBUS BASILICAE MINORIS 
AUGETUR. 

PIUS PP. XI 
Ad perpetuam rei memoriam. — Refert ad Nos Abbas monasterii 

Ottenburani Ordinis Sancti Benedicti e Congregatione Bavarica, quod 

iam Litteris Apostolicis die x1 m. iulii an. McmMxviI Piscatoris anulo obsi- 

gnatis, in abbatiam sui iuris restitutum est, in ecclesia suae abbatiae, san- 
ctis Alexandro et Theodoro dicata, venerabilem Beatae Mariae Virginis 

imaginem coli sub titulo de Alneto, vulgo Eldern, quia illam a saeculo xv 

in quadam aedicula elderensi christifideles venerati sunt. Propter autem 

rerum temporumque vicissitudines ineuntis seculi decimi noni, aedicula 
ipsa in ruinam cecidit: sed imago Virginis in Augustana civitate provide 
servata est usque ad annum MDCCCXXXV, quum eam Abbas Sancti Ste- 
phani intra fines Augustanae dioecesis denuo reduxit ad prioratum Otten- 
buranum, qui tunc temporis sub Augustanae ipsius abbatiae iurisdictione 
erat. Ecclesiam vero abbatialem Ottenburanam, adhuc SS. Alexandro et 

Theodoro dicatam, atque ob antiquitatem suam atque artis opera, quibus 

decoratur, in tota Bavaria celeberrimam, christifideles totius regionis, more 

peregrinorum, numerosissimi frequentant: atque in sanctuario Deiparae 
de Alneto inibi conlocato, Beatam Mariam Virginem, eius auxilium impe- 
trantes, pie studioseque venerantur. Quapropter cum memoratus Abbas 

Ottenbuanus enixis Nos rogaverit precibus, quas quoque Benedictinae 

Congregationis Bavaricae Abbas Praeses suffragio suo commendavit, ut 

titulo privilegiisque Basilicae minoris, pro benignitate Nostra eandem abba- 

tialem ecclesiam honestare dignemur: Nos, probe noscentes praeteritis 
temporibus iam abbatiam eandem in fide catholica tuenda ac puritate 
morum servanda haud pauca merita acquisivisse, votis praefatis conce- 
dere libenti animo censuimus. Conlatis itaque consiliiis cum VV. FF. NN. 

Sanctae Romanae Ecclesiae Cardinalibus Congregationi sacrorum Rituum 
praepositis, de certa scientia ac matura deliberatione Nostra deque Aposto- 
licae potestatis plenitudine, praesentium Litterarum tenore perpetuumque 
in modum enunciatum templum in honorem sanctorum martyrum Ale- 
xandri et Theodori Deo dicatum, in abbatia Ottenburana, Ordinis Sancti 
Benedicti e congregatione Bavarica, intra dioecesis Augustae Vindelicorum 
fines posita, dignitate ac titulo Basilicae minoris decoramus cum omnibus 
honoribus, praerogativis, indultis, quae minoribus Almae huius Urbis 
Nostrae Basilicis de iure vel consuetudine competunt. 

Decernentes praesentes Litteras firmas, validas, atque efficaces semper 
exstare et fore, suosque plenos atque integros effectus sortiri atque obti- 
nere, illisque ad quos pertinent sive pertinere poterunt, plenissime suffra- 
gari; sicque rite iudicandum esse ac definiendum, irritumque ex nunc et 
inane fieri si quidquam secus super his a quoquam, auctoritate qualibet, 
scienter sive ignoranter attentari contigerit. Contrariis non obstantibus 
quibuslibet. 

Datum Romae, apud Sanctum Petrum, sub anulo Piscatoris, die xxv 
mensis ianuarii, an. MDCCCCXXVI Pontificatus Nostri quarto. 


P. CARD. GASPARRI, a Secretis Status. 


IV 


IMMUTANTUR FINES INTER APOSTOLICAM PRAEFECTURAM OLIM DE THSUAPA, 
NUNC DE COQUILHATSVILLE, ET VICARIATUM APOSTOLICUM NOVAE AN- 
TUERPIAE IN CONGO BELGICO. 


PIUS PP. XI 


Ad futuram rei memoriam. — Quae catholico nomini aeternaeque 
fidelium saluti bene, prospere ac feliciter eveniant, ea ut mature praeste- 
mus, Nos admonet supremi apostolatus munus, quo in terris licet immeriti 
divinitus fungimur. Iamvero cum dilectus filius hodiernus moderator gene- 
ralis Instituti Missionariorum a Sacro Corde Iesu, quorum curis praefe- 
ctura apostolica de Thsuapa in Congo Belgico commissa est, Nos nuperrime 
flagitaverit ut quaedam pars territorii vicariatus apostolici Novae Antuer- 
piae ipsi cederetur praefecturae, Nos, huiusmodi cessionem in christianae 
rei emolumentum obventuram rati, dicti Moderatoris precibus annuendum 
ultro libenterque existimavimus. Collatis itaque consiliis cum VV. FF. NN. 
Sanctae Romanae Ecclesiae Cardinalibus negotiis Propagandae Fidei prae- 
positis, omnibusque rei momentis attento ac sedulo studio perpensis, quo 

in memorata regione christianae Fidei progressui aptius prospiciatur, motu 
proprio atque ex certa scientia et matura deliberatione Nostris, deque apo- 
stolicae Nostrae potestatis plenitudine, praesentium tenore, e territorio 
vicariatus apostolici Novae Antuerpiae partem illam separamus, sive 
dismembramus, quae vertit ad meridiem et ubireligiosi Ordinis Cistercien- 
sium iam adlaboraverunt, eandemque sic separatam praefecturae aposto- 
licae de Thsuapa territorio adiungimus. Exinde statuimus ut ipsa aposto- 
lica praefectura de Thsuapa, territorio de quo supra aucta sequentibus a 
limitibus circumscribatur. Ad occidentem, cursu fluminis Congi, postea 
cursu fluminis Ubanghi, usque ad ostium fluminis Ngiri (ripa sinistra); 
ad septentrionem linea recta ab ostio fluminis Ngiri influentis fluminis 
Ubanghi, usque ad ostium fluminis [kelemba, deinde cursu fluminis I[ke- 
lemba, et antiquis limitibus dictae praefecturae apostolicae; ad orientem 
iisdem antiquis limitibus praefecturae; denique ad meridiem, antiquis 
confiniis quibus vicariatibus Novae Antuerpiae a vicariatibus de Leopold- 
ville et de Kasai separatur. Porro volumus ut posthac praefectura de Thsua- 
pa, ita amplificata, praefectura apostolica de Coguilhatville nominetur. 

Haec mandamus, edicimus, decernentes praesentes Litteras firmas, vali- 
das, atque efficaces semper exstare ac permanere, suosque plenos atque inte- 
gros effectus sortiri atque obtinere; illisque ad quos pertinent sive pertinere 
poterunt nunc et in posterum amplissime suffragari, sicque rite iudicandum 
ac definiendum esse, irritumque ex nunc et inane fieri si quidquam secus 
super his a quovis, auctoritate qualibet, scienter sive ignoranter attentari 
contigerit. Non obstantibus Constitutionibus et ordinationibus Apostolicis 
ceterisque in contrarium facientibus quibuscumque. 

Datum Romae apud Sanctum Petrum, sub .anulo Piscatoris, die 
XXVIII mensis ianuarii an. MDCCCCXXvVI, Pontificatus Nostri quarto. 


P. CaRD. GASPARRI, a Secretis Status. 


VEN. DEI SERVUS ANDREAS HUBERTUS FOURNET, FUNDATOR CONGREGA- 
TIONIS FILIARUM CRUCIS BEATUS RENUNTIATUR. 


PIUS PP. XI 


Ad perpetuam rei memoriam. — Dives in misericordia Deus Ecclesiae 
suae necessitatibus occurrere nunquam destitit, eandemque ab exordio 
ad nostra usque tempora semper Sanctorum virorum numero auxit, qui 
levandis aerumnis temporum, quibus mortalem vitam egerunt, aptissimi 

visi sunt malisque gliscentibus opportunam praebuere medelam. Plu- 
rimos inter praestantes sanctitate viros, quos divina ipsa Providentia, 
decimo octavo ad exitum vertente saeculo, excitavit, praesertim in 
Galliis, ut sarcirentur damna a christiani nominis osoribus religioni illata, 
jure meritoque accensendus est Venerabilis Servus Dei Andreas Hubertus 
Fournet, Fundator Congregationis Filiarum Crucis, apostolico flagrans 
studio, atque animorum pastor in medio nebulae constitutus. Hic in 
oppido Malliacensi atque in paroecia Sancti Petri, Pictaviensis dioece- 
sis intra fines, a piis honestisque parentibus, die vI mensis decembris 
anno MDCCLIT natus est, eidemque a patruo sacerdote, ipsius oppidi 
parocho, sequenti die lustralibus aquis abluto, Andreae Huberti nomina 
imposita sunt. Pueritiam atque adulescentiam non inhoneste quidem 
transegit, sed longe procul ab omni singularis virtutis laude. Etenim dum 
Pictavii iuridicis disciplinis operam navabat, vivido ingenio saepe indulsit, 
et stipendia mereri cogitavit, donec, feriarum tempore, penes patruum, 
doctum non minus quam piissimum sacerdotem, commorans, sese divi- 
nitus sensit ad ecclesiasticum statum, illius exemplo, vocari. Relictis 
itaque iuridicis studiis, ad theologiam in Seminario Pictaviensi toto 
pectore incubuit, ac tantos brevi progressus nactus est, ut ad sacerdo- 
tium evectus, primum oppidi Haims parochi coadiutor sive vicarius, 
postea paroeciae memoratae Sancti Petri Malliacensis moderator sit renun- 
tiatus. Continuo ad perfectionis semitam decurrendam exsultavit ut gigas. 
Mundo, mundique illecebris ac pompis valedixit, omnia bona sua paupe- 
rum patrimonium esse duxit, tenui usus supellectili, avita argentea vasa 
vendidit, atque in egenorum solamen convertit; totumque se gregi suo, 
pastor optimus, devovit. At Venerabilem Dei famulum, piis sacri mini- 
sterii curis intentum, teterrima illa intercepit rerum publicarum eversio, 
quae anno MDCCLXXxXxIII adversus religionem Christique ministros in 
Gallia exarsit. Tunc vere mirandum in modum Andreae fides effulsit ac 
fortitudo. A paroeciali sede per vim deturbatus, iniquum Constitutioni 
iusiurandum detrectavit, et, licet discrimine vitae, commissas oves renuit 
relinquere. Clam et noctu sacris operabatur; animam agentibus sacra- 
menta praebebat; et caput suum morti obiicere non dubitavit, strenuus 
fidei adsertor, donec, Episcopi iussu, in Hispaniam confugit. Singularia 
etiam in exilio christianarum virtutum omnium, ac potissimum flagrantis 
atque actuosae erga Deum et proximos caritatis, specimina edidit. Nondum 
composita adversus Ecclesiam insectatione, reversus est in Galliam, et 
licet proscriptus et quaesitus ad mortem, non sine praesente Dei ope, ab 
omnibus periculis evasit incolumis, nullaque interposita mora ad pasto- 
rales labores rediit. Mox verbo atque exemplis consuluit, ut qui a religione 

non defecerant, firmarentur in fide, qui vero deerraverant ad meliorem 
frugem redirent, et non solum in paroecia sua Malliacensi, sed etiam in 
finitimis regionibus insperatas conversiones obtinuit, atque apostolicus 
operarius uberrimam in Dominico agro segetem messuit. Ut vero animo- 
rum saluti satius consuleret, Venerabilis Dei Servus consilium inivit insti- 
tuendi Congregationem Piarum Sororum, quae christianae puerorum insti- 
tutioni, non minus quam pauperum aegrotantium curationi ac solatio 
prospicerent. Una cum pia virgine venerabili Dei famula Elisabeth Bichier 
des Ages, quae, parochi Andreae sanctitatis fama permota, in illius disci- 
plinam convenerat, et quattuor ei additis puellis, in castro Molante 
vulgo appellato, prima Venerabilis Servus Dei Instituti sui posuit funda- 
menta; ipsamque Elisabeth sociasque religiosis vestibus indutas et simpli- 
cibus votis obstrictas, anno Mpcccvu Filiarum Crucis sive Sororum Sancti 
Andreae nomine compellavit. Brevi, favente Deo, religiosarum Sororum 
numerus auctus est; plures piae domus apertae; et tam in Galliis quam in 
Hispaniis atque in Italia Filiarom Crucis nomen percrebuit. Mira Instituti 
amplificatio eiusdem opportunitatem, luculente demonstrat. Quare, non 
sine moerore paroeciali officio dimisso, Venerabilis Dei Famulus in op- 
pido La Puye nuncupato, quod vitae reliquum ei fuit, in Congregationis 
bonum atque incrementum impendit. Regulas conscripsit sapientes, ec- 
clesiastica auctoritate probatas, et suprema Sanctae huius Sedis sanctione 
munitas. Navarum domorum fundationi advigilavit diligenter, nonnul- 
lasque ex illis suae commoditatis immemor, itinerum asperitate minime 
deterritus, lustravit. Egregius conscientiarum moderator, scrutationis 
cordium dono ornatus, tria per lustra summum Congregationis regimen 
obtinuit. Tandem, meritis plenus, cum alterum supra octogesimum aeta- 
tis suae annum ageret, dissolvi cupiens et esse cum Christo placidissimo 
exitu in Domino obdormivit, die xmI mensis maii anno MDCCCXXXIV. 
Elatus est pompa triumpho simillima, fidelibus certatim sacras exuvias 
deosculari cupientibus et mortui sancti corpus demirari. Nec sanctitatis 
fama conticuit postquam sepulcro corpus conditum est, sed vividior 
longe lateque sese effudit, ob caelestia quoque prodigia, quibus eam Deus 
confirmare tradebatur. Quare de Beatorum caelitum honoribus Servo 
Dei Andreae Huberto Fournet tribuendis causa agitari coepta est penes 
Sacrorum Rituum Congregationem, et rec. me. Praedecessor Noster Pius 
Pp. IX per decretum editum die xIx m. iulii anno MDCCCLXxvu introdu- 
ctionis Causae Commissionem signavit. Postea probationibus iuridice 
sumptis riteque expensis rec. me. Benedictus Pp. XV Decessor Noster, 
sexto idus iulii an. McmMxxI Andreae Huberti Fournet virtutes heroicum 
attigisse gradum sollemni decreto sancivit. Deinde quaestio de miraculis 

suscepta est, quae, ipso Venerabili intercedente, a Deo patrata fereban- 
tur; ac rebus omnibus severissimo iudicio ponderatis, cum duo ex illis 
vera atque explorata iudicata fuerint, Nos solemni decreto, octavo kalen- 
das apriles vertentis anni edito, de eorum veritate constare, suprema aucto- 
ritate Nostra, declaravimus. Cum igitur esset de heroicis virtutibus ac de 
duobus miraculis prolatum consilium, illud discutiendum supererat, 
num Venerabilis Servus Dei inter Beatos caelites tuto foret recensendus. 
Hoc dubium propositum est a venerabili fratre Nostro Vincentio 8. R. E. 
Cardinali Vannutelli, Episcopo Ostiensi et Praenestino, Sacri Collegii 
Decano Causaeque relatore, in generalibus comitiis coram Nobis habitis 
in Aedibus Vaticanis; omnesque, qui aderant, tam Cardinales, quam Rituum 
Sacrorum Consultores, unanimi consensu affirmative responderunt. Nos 
tamen in tanti momenti re Nostram aperire mentem distulimus donec fervi- 
dis precibus a Patre luminum subsidium posceremus. Quod cum impense 
fecissemus, tandem auspicato die, quo castissimi Deiparae Sponsi, universae 
Ecclesiae Patroni solemnitas agitur, nempe die decimo primo kal. maias 
huius pariter anni, incruento Sacrificio religiose litato, accitis adstantibusque 
VV. FF. NN. Antonio 8. R. E. Cardinali Vico, Episcopo Portuensi et 
Sanctae Rufinae, Sacrorum Rituum Congregationi Praefecto, et Vincen- 
tio S. R. E. Card. Vannutelli, Episcopo Ostiensi et Praenestino, Sacri 
Collegii Decano et Causae relatore, nec non dilectis filiis Angelo Mariani 
ipsius Congregationis Secretario, itemque Carolo Salotti, Sanctae Fidei 
Promotore Generali, suprema Nostra auctoritate pronunciavimus procedi 
tuto posse ad sollemnem Venerabilis Dei Famuli Andreae Huberti Fournet 
Beatificationem. Quae cum ita sint, votis etiam annuentes universae fami- 
liae religiosae Filiarum Crucis, vulgo Sororum Sancti Andreae, Apostolica 
Nostra auctoritate, praesentium tenore, facultatem facimus, ut Venera- 
bilis Dei Servus Andreas Hubertus Fournet, Sacerdos, fundator ipsius 
Congregationis Filiarum Crucis, Beati nomine in posterum nuncupetur, 
et eius corpus et lypsana, sive reliquiae, non tamen in sollemnibus suppli- 
cationibus deferendae. publicae fidelium venerationi proponantur, atque 
imagines eius radiis decorentur. Praeterea eadem Apostolica Nostra aucto- 
ritate concedimus ut de illo recitetur Officium, et Missa celebretur, singulis 
annis, de Communi Confessoris non Pontificis cum orationibus propriis, 
per Nos adprobatis, iuxta Rubricas Missalis et Breviarii Romani. Huius- 
modi vero officii recitationem Missaeque celebrationem fieri dumtaxat 
larginiur in dioecesi Pictaviensi, itemque omnibus in templis et sacellis 
quibus ubique terrarum utitur Congregatio Filiaram Crucis ab eodem Beato 
fundata, quod ad officii recitationem, ab omnibus fidelibus tam saeculari- 
bus, quam regularibus, qui horas canonicas recitare teneantur; et quod ad 

Missas attinet, ab omnibus sacerdotibus, sive saecularibus, sive regulari- 
bus, ad ecclesias, in quibus festum agitur, convenientibus. Demum facul- 
tatem impertimur, ut, servatis servandis, sollemnia Beatificationis Venera- 
bilis Servi Dei Andreae Huberti Fournet supradictis in templis celebrentur 
die ab Ordinario designando intra annum, postquam eadem sollemnia in 
Vaticana Patriarchali Basilica fuerint celebrata. 

Non obstantibus Constitutionibus et ordinationibus Apostolicis, ac 
decretis de non cultu editis, ceterisque contrariis quibuscumque. 

Volumus autem ut harum Litterarum exemplis etiam impressis, dum- 
modo manu Secretarii enunciatae Rituum Congregationis subscripta sint 
et sigillo Praefecti munita, eadem prorsus fides in disceptationibus etiam 
iudicialibus adhibeatur, quae Nostrae voluntatis significationi, hisce Litte- 
ris ostensis, haberetur. 

Datum Romae, apud Sanctum Petrum, sub anulo Piscatoris, die xvI 
mensis maii anno MDCCCCXXVI Pontificatus Nostri quinto. 


P. CARD. GASPARRI, a Secretis Status. 


VI 


VEN. DEI FAMULA SOROR IOANNA ANTIDA THOURET, FUNDATRIX INSTITUTI 
SORORUM A CARITATE BEATA RENUNTIATUR. 


PIUS PP. XI 


Ad perpetuam rei memoriam. — Christianae caritatis instituta, quae 
recentiore aetate in catholicis Europae nationibus vitam in dies magis 
florentem hauserunt, misericordiam Dei mirifice ac luculenter ostendunt. 
Neque humana societas sanctum virum obliterare potest Vincentium a 
Paulo, qui plurium ex hisce institutis auctor fuit ac legifer pater, qui 
omnium adest in caelo, etiam ab hac Sancta Sede Apostolica renunciatus, 
Patronus. Duo potissimum instituta Vincentii ipsius nomine et patrocinio 
fruuntur, de catholica religione et civili societate aeque benemerita, Con- 
gregatio nempe Puellarum a Caritaie a Beata Ludovica de Marillac, vidua 
Le Gras, fundata, et Societas Sororum a Caritate, quam novissimis saeculi 
decimi octavi diebus Venerabilis Dei famula Ioanna Antida Thouret 
condidit. 

Haec in oppidulo, Sancey-le-long nuncupato, dioecesis Bisuntinae intra 
fines, orta die xxv mensis novembris anno MDCCLXV a pauperis condi- 
cionis sed piis honestisque parentibus, eodemque die lustralibus aquis 
abluta, a teneris unguiculis pietate, obedientia atque innocentia enituit. 

A puerilibus nugis aliena diu orationi, et intra domesticos parietes et in 
sacris aedibus, vacare in deliciis habuit. Genetrice orbata, matris familias 
vices gessit, sollicitam fratrum ac sororum curam suscipiens; omnesque 
ad caritatis studia excitavit exemplo. 

Patiens, benigna, misericors, pauperes atque egenos stipe et consilio 
adiuvabat, et mature apostolatum gerere coepit, a parocho designata ut 
pueros ac puellas catechesis rudimenta doceret. Illis quidem primis aeta- 
tis suae annis, caelestem Agnum sequi cogitavit et virginitatis florem 
Deo devovit. Verum cum consilium sese divino Sponso mancipandi ape- 
ruit patri, ille, probe sciens qua diligentia domesticis rebus vacaret Serva 
Dei, quasi familiae suae iacturam timens, renuit omnino natae, licet dul- 
cissimae, voluntati concedere. Sed neque nuptiae propositae, nec fra- 
trum sororumque moeror, nec genitoris pietas illam a proposito avertere 
potuerunt; donec patris assensu potita, annos agens duos supra viginti, 
Lutetiam Parisiorum se contulit, atque institutum Filiarum a Caritate 
ingressa, tyrociuium ibi posuit. Per annum in tyrocinio mansit, singularia 
exhibens humilitatis exempla, severa sub magistra, domesticae supelle- 
ctili custodiendae addicta, dein puellis instituendis praeposita; tandem ad 
publica nosocomia missa, tam flagranti studio aegrotantium curationi se 
dedidit, ut caritatis angelus sit vocata. Verum tyrocinium implere et vota 
nuncupare nequit Ancilla Dei ob teterrimam illam rerum publicarum per- 
turbationem, quae in Gallia adversus etiam Fidem saeculo xvIII exeunte 
exarsit. Enituit tanto in discrimine Ioannae Antidae fortitudo; quaesita 
ad mortem religiosas vestes dimittere noluit, atque impium Constitu- 
tioni iusiurandum elicere detrectavit; omni destituta ope, in divina 
tantum Providentia confisa, pedes atque ostiatim quaeritans stipem, 
longum iter emensa, in Helvetiam confugit. A consuetis christianae pie- 
tatis officiis exsul in Helvetia non abstinuit; sed urgente caritate Christi 
atque erga proximos amore, in sanctuario Einsidlensi, quod peregre adie- 
rat, caeleste lumen impetratura, se ad caritatis novum institutum conden- 
dum divinitus sensit vocari. Continuo rediit Vesontium, parvaque domo 
conducta, anno MDCCLXXXXVIIII, quattuor sibi adscitis sociis, quas « Cari- 
tatis Sorores » vocavit, scholam pro puellis egenis gratuitam et diribitorium 
pharmaceuticum pro infirmis aperuit, atque ineuntem Congregationem 
caelesti S. Vincentii a Paulo patrocinio commissam voluit. Subsequenti 
anno, decimi noni saeculi primo, aucto iam Sororum numero, ipsa Venera- 
bilis Serva Dei, una cum alumnis suis die xv m. octobris simplicia carita- 
tis, paupertatis atque obedientiae vota emisit, et mox, in monasterio a Visi- 
tatione abdita, sedulam navavit operam exarandis Instituti sui regulis, 
quae, primum a Bisuntino Ordinario probatae, dein a Praedecessore Nostro 

rec. me. Pio Pp. VII sollemni praeconio dilaudatae, supremae Ecclesiae 
auctoritatis asseusum sortitae sunt. Haec prima fuerunt Instituti Sororum 
a Caritate fundamenta, cuius fama brevi percrebuit non minus apud prin- 
cipes et Sanctae Ecclesiae pastores, quam apud populos populorumque 
moderatores, qui christianae caritatis prodigia demirabantur. Et re qui- 
dem vera fundatrix voluit ut Caritatis Sorores inservirent pauperibus; 
atque ut, studio et amore paribus, illis praesto essent praecepit. Ut in noso- 
comiis ac domi assiderent infirmis, derelictos vel parentibus orbos alerent 
infantes, confectos aetate senes sustentarent, detentos in vinculis sola- 
rentur, ad bonam frugem deperditas mulieres studerent revocare, pruden- 
ter consuluit. Voluit denique ut hae mites non minus quam fortes puellae, 
nullos detrectarent labores, nulla expavescerent pericula, sed etiam in ca- 
stris atque inter pugnantes exercitus, gloriosam mortem oppetere paratae, 
versarent interritae. Quod vitae reliquum ei fuit Venerabilis Serva Dei 
totum impendit in religiosa familia, quam instituerat, firmanda atque am- 
plificanda; quae brevi, favente Deo, longe lateque propagines suas effu- 
dit; et, vivente adhuc legifera matre, non modo in universas fere Galliae 
provincias, sed in Helvetiam, in Italiam, et dein in alias vel longo terra- 
rum marisque tractu dissitas regiones, Caritatis Sorores migrarunt, quasi 
certatim a sacrorum Antistitibus, atque ab Imperatoribus et Regibus quaesi- 
tae. Ipsa Venerabilis Fundatrix, quamvis persaepe malefirma uteretur vale- 
tudine, tam alacri studio ad Instituti incrementum incubuit, ut, decem 
annorum spatio, sexaginta fuerint erectae domus, quas fere omnes, neque 
laboribus neque incommodis parcens, diligentissime lustravit. Licet invita, 
Generalis Instituti Antistita perpetuo electa, in gravi munere nitide obeun- 
do, iustitia enituit cum suavitate coniuncta, ac tam in recipiendis Sorori- 
bus, quam in domorum Moderatricibus eligendis, tanta prudentia se gessit, 
ut spirituum discretione pollere visa sit. Caelestibus auct2 gratiis, ecsta- 
sis ac prophetiae donis cohonestata, summam sanctitatis famam etiam 
vivens adepta est: donec, laboribus fracta, atque apopleptico morbo 
semel iterumque tentata, Neapoli in domo a Regina caeli appellata, Eccle- 
siae Sacramentis rite munita, die xxIV m. augusti an. MDCCCXXVI placidis- 
simo exitu obdormivit in Domino. Mortales Venerabilis Dei Famulae exu- 
viae primum in cubiculo, ubi animam ipsa efflaverat, expositae, dein magna 
cum populi frequentia ac devotione in ecclesiam piae domui continentem 
delatae, sollemni funere rite celebrato, penes sacellum Immaculatae Con- 
ceptioni Virginis sacrum condita sunt. Interim sanctitatis fama, qua, 
dum vitam mortalem agebat, Serva Dei inclaruerat, post obitum ac funus 
in dies vividior effulsit. Quare penes Sacrorum Rituum Congregationem 
causa agitari coepta est de Beatorum caelitum honoribus ipsi Famulae 

Dei tribuendis, et Decessor Noster rec. me. Leo Pp. XIII per decretum 
editum die xvI mensis iulii an. mMpcccc introductionis Causae Commis- 
sionem signavit. Probationibus dein legitime sumptis riteque expensis de 
virtutibus heroicis ipsius Ancillae Dei, Nos, sollemni Decreto septimo idus 
iulii an. MDCCCCOxxm edito, Venerabilis Dei Famulae Ioannae Antidae 
Thouret virtutes heroicum attigisse fastigium sancivimus. De miraculis 
postea, quae ipsa intercedente patrata a Deo ferebantur, quaestio suscepta, 
rebus omnibus severissimo iudicio ponderatis, cum tria ex illis vera atque 
explorata iudicata fuerint, Nos alio decreto, decimo primo kalendas maias 
huius millesimi nongentesimi vigesimi sexti anni edito, de eorum veritate 
constare, suprema Nostra auctoritate, declaravimus. Cum igitur esset 
de heroicitate virtutum ac de miraculis prolatum consilium, illud tantum 
supererat discutiendum, num Venerabilis Ancilla Dei inter Beatos caeli- 
tes tuto foret recensenda. Hoc dubium propositum est a venerabili fratre 
Nostro Ianuario 8. R. E. Card. Granito Pignatelli di Belmonte, Episcopo 
Albanensi, Causae relatore in comitiis generalibus coram Nobis habitis, 
die vicesima septima mensis aprilis vertentis anni, omnesque qui aderant 
tam Cardinales, quam sacrorum Rituum Consultores, unanimi consensione 
affirmative responderunt. Nos tamen in tanti momenti re Nostram aperire 
mentem distulimus donec fervidis precibus a Patre luminum subsidium 
posceremus. Quod cum impense fecissemus, tandem die Dominica quarta 
post Pascha huiusmet anni, Eucharistico Sacro rite litato, adstantibus VV. 
FF. NN. Antonio 8. R. E. Cardinali Vico, Episcopo Portuensi ac S. Rufinae, 
S. Rituum Congregationis Praefecto, et Ianuario 8. R. E. Cardinali Granito 
Pignatelli di Belmonte, Episcopo Albanensi, Causae relatore, nec non dilectis 
filiis Angelo Mariani, Congregationis Rituum Secretario, et Carolo Salotti 
Sanctae Fidei Promotore generali, auctoritate Nostra pronunciavimus tuto 
procedi posse ad sollemnem Venerabilis Dei Famulae Ioannae Antidae Thou- 
ret Beatificationem. Quae cum ita sint, universae Religiosae Familiae Soro- 
rum a Caritate ab eadem fundatae vota implentes, apostolica Nostra aucto- 
ritate, praesentium tenore facultatem facimus ut Venerabilis Dei Ancilla 
Ioanna Antida Thouret, ipsius Familiae Fundatrix, Beatae nomine in poste- 
rum nuncupetur, et eius corpus ac lipsana sive relliquiae, non tamen in sol- 
lemnibus supplicationibus deferendae, publicae fidelium venerationi propo- 
nantur, atque imagines radiis decorentur. Praeterea eadem apostolica Nostra 
auctoritate concedimus ut de illa recitetur Officium ac Missa celebretur 
singulis annis de Communi Virginum, cum orationibus propriis per Nos 
approbatis, iuxta Rubricas Missalis et Breviarii Romani. Huiusmodi vero 
Officii recitationem Missaeque celebrationem fieri dumtaxat concedimus in 
dioecesi Bisuntina, ubi nata est Serva Dei, atque in archidioecesi Neapoli- 

tana, in qua migravit ad Dominum, itemque in templis ac sacellis ubique 
terrarum sitis, quibus utitur Institutum Sororum Caritatis, ab omnibus 
fidelibus qui horas canonicas recitare teneantur, et quod ad Missas attinet, 
ab omnibus sacerdotibus tam saecularibus quam regularibus ad ecclesias in 
quibus festum agitur convenientibus. Demum facultatem impertimur ut 
sollemnia Beatificationis Venerabilis Servae Dei Ioannae Antidae Thouret 
supradictis in templis celebrentur, diebus legitima auctoritate designandis, 
intra annum, servatis servandis, postquam eadem sollemnia in Patriarchali 
Vaticana Basilica fuerint peracta. 

Non obstantibus Constitutionibus et ordinationibus Apostolicis ac 
decretis de non cultu editis ceterisque contrariis quibuscumque. Volumus 
autem ut harum Litterarum exemplis etiam impressis, dummodo manu 
Secretarii enunciatae Rituum Congregationis subscripta sint et sigillo 
Praefecti munita, eadem prorsus fides in disceptationibus etiam iudicia- 
libus ‘adhibeatur, quae Nostrae voluntatis significationi, hisce Litteris 
ostensis, haberetur. 

Datum Romae, apud Sanctum Petrum, sub anulo Piscatoris, die xx 
m. maii, an. MDCCCCXXvVI, Pontificatus Nostri quinto. 


P. CaRpD. GASPARRI, a Secretis Status. 


EPISTOLAE 


I 


AD R. P. D. AUGUSTINUM DONTENWILL, ARCHIEPISCOPUM TIT. PTOLEMAI- 
DENSEM, OBLATORUM BEATAE MARIAE VIRGINIS IMMACULATAE MODE- 
RATOREM GENERALEM, SAECULO ELAPSO AB APPROBATIONE INSTITUTI. 


Venerabilis frater, salutem et apostolicam benedictionem. — Istam, 
cui tam studiose praees, Oblatorum Immaculatae Beatae Mariae Virginis 
Congregationem, die xv1I proximi mensis februarii centesimum a canonica 
confirmatione plenum annum sollemniter esse acturam, haud multo ante 
accepimus. Cuius quidem fausti sane laetique eventi nuntius eo iucundior 
Nobis accidit, quod opportunam occasionem affert, ut grati memorisque 
animi Nostri sensus ob ea, quae in religionis bonum atque incrementum 
per hunc temporis cursum praeclare egistis, vobis significemus atque teste- 
mur. Enimvero recolentibus Nobis initia — parva, profecto, atque humilia — 
istius Sodalitatis, quae ad Aquas Sextias prope Massiliam anno MDCCCXVI 

exorsa est, illa obversatur singularis Dei providentia, qua factum est, ut ipsi 
tantus brevi alumnorum domorumque numerus accederet, ut spes atque 
exspectatio omnium superaretur. Oblati enim, qui illud prae oculis habe- 
rent: Evangelizare pauperibus misit me, — quae quidem pauperum ad chri- 
stianam doctrinam institutio peculiare ac proprium est Congregationis pro- 
positum, — sedibus longe lateque per terrarum orbem constitutis, scilicet 
cum in Americae Septentrionalis, tum etiam in Asiae atque extremae Afri- 
cae, tum denique in dissitae Australiae regionibus, Evangelium nuntiantes, 
incolas ad Christi fidem amplectendam profitendamque traduxerunt hodie- 
que traducunt. Multiplicibus autem laboribus regno Christi amplificando 
per vos exantlatis, Sodalitas, cui tam digne praees, non modo de Ecclesia 
sed de ipsa etiam hominum consortione optime meruit. 

Atqui nonne id vobis honori ac gloriae verti debet, quod Decessor No- 
ster Leo XII, decimo dumtaxat a condita Congregatione anno, eam ratam 
firmamque esse voluit? Nec, procedente tempore, Apostolicae Sedis in vos 
benevolentiae caritas unquam deferbuit atque defecit, cam Gregorius XVI, 
Pius IX, Pius X, litteris datis, eximio laudum praeconio Oblatorum Soda- 
litatem sint prosecuti. Idipsum Nosmet, quintum ac vicesimum episcopatus 
annum tibi gratulantes, libenti animo fecimus, propterea quod, quae tunc 
erant Sodalitatis Vestrae promerita, continuo ea augere non destitistis. 
Certe haud parum cepistis detrimenti per gravem illam insectationem quae, 
postremis hisce annis, contra religiosos viros in Gallia desaeviit, cum et 
bonorum vestrorum direptionem passi estis et exsilii viam arripere coacti. 
At, quoniam ex malo plerumque Deus bonum elicere solet, novas vires 
vos inde novumque animi ardorem ad vestrum prosequendum opus sum- 
psisse videmini, quippe qui in Galliam reversi, quatuor novas domos ad 
tirones excipiendos excolendosque accommodatas, haud ita pridem, ge- 
stientibus omnibus, constituistis. Gratias igitur Nos vobiscum Deo eiusque 
magnae Parenti persolvimus, quos Sodalitati Vestrae, ut perpetuo usque 
adhuc adfuisse novimus, ita adfuturos posthac esse confidimus; preca- 
murque ut, quae caelesti ope felicia incrementa cepistis, eadem ad anima- 
rum salutem non tam perseverent, quam cotidie magis abundent. 

Divinorum, interea, munerum conciliatrix paternaeque Nostrae bene- 
volentiae testis Apostolica sit benedictio, quam tibi, venerabilis frater, 
religiosis viris atque alumnis tibi commissis amantissime in Domino imper- 
timus. 

Datum Romae, apud Sanctum Petrum, die xv mensis ianuarii, anno 
MDCCCCXXVI, Pontificatus Nostri quarto. 


PIUS PP. XI 

II 


AD EMUM P. D. CAIETANUM EPISCOPUM SABINENSEM ET MANDELENSEM, 
8S. R. E. CARDINALEM DE LAI SACRI CONLEGII SUBDECANUM, OB QUIN- 
QUAGESIMUM NATALEM SACERDOTII EIUS. 


Venerabilis frater Noster, salutem et apostolicam benedictionem. — 
Memoriam illius diei gratissimam abs te proxime celebratum iri quo, ante 
annos quinquaginta, primum sacrum fecisti, libentes sane didicimus: eo 
magis quod eventus tam faustus occasionem affert ea recte facta recolendi 
quibus omnis tuae vitae cursus nobilitatus est. Etenim iam inde a sacerdo- 
tii tui initio diligentem plane operam Apostolicae Sedi navare consuevisti: 
cumque, variis fungens muneribus, prudentia imprimis et navitate in rebus 
Ecclesiae gravissimis excelleres, dignus habitus es qui a decessore Nostro 
p. r. Pio X in amplissimum Purpuratorum Patrum Conlegium cooptareris. 
Nec vero in hoc praestanti dignitatis gradu bene de Ecclesia mereri desiisti; 
praeter quam enim quod ipse, ut a Secretis Sacrae Congregationis Consi- 
storialis, negotia Ecclesiae iampridem agis magni quidem momenti, haec 
alia tibi ducuntur laudi: tum animarum salutem in dioecesibus tibi concre- 
ditis studiose te curare, tum veterem cathedralem ecclesiam ac Semina- 
rium in Sabinis instauravisse, tum denique De passione Christi Domini et 
De reali praesentia Iesu Christi in Eucharistia libros confecisse sane egregios. 
Quapropter cum magna floreres opinione, ab ipso Iesu Christi Vicario ele- 
etus es qui, eius nomine atque auctoritate, plenariis Siciliaeé Sardiniaeque 
Conciliis, et Eucharistico Conventui Genuae habito praesideres. Profecto, 
in hac sacerdotii tui faustitate, plurimi quidem tuae virtutis aestimatores 
laetitiae significationibus te sunt prosecuturi. Fruare igitur hoc tuorum 
amore, qui est simul sollertiae tuae fructus et praemium: in spe quidem 
immarcescibilis illius coronae qua te Pastorum omnium Princeps in caelis 
afficiet. Nos vero qui te, venerabilis frater Noster, ob merita habemus 
carissimum, et grates Deo tecum de tot beneficiis tibi allatis persolvimus 
et gratulantium tibi choro praeimus; illud imprimis ab eodem bonorum 
omnium datore precantes ut seros plane in annos, meritorum similiter 
plenos, benigne sospitare te velit, ad rei catholicae utilitatem. Interea, 
divinorum munerum praenuntiam praecipuaeque benevolentiae Nostrae 
testem esse volumus apostolicam benedictionem quam tibi venerabilis 
frater Noster, tuisque omnibus amantissime in Domino impertimur. 

Datum Romae apud Sanctum Petrum, die Iv mensis aprilis in festo 
Resurrectionis Iesu Christi anno MDcCCCXxvVI Pontificatus Nostri quinto. 

ACTA SS. CONGREGATIONUM 


SACRA CONGREGATIO CONSISTORIALIS 


I 
EISTETTEN.-RATISBONEN. 


DE FINIUM DIOECESIUM IMMUTATIONE 


DECRETUM 


Incolae villae Ramertshof, ad paroeciam Ursensollen, dioecesis Eistet- 
tensis, pertinentes, quum propriam ecclesiam paroecialem frequentare 
non soleant, tum ob distantiam, tum ob viarum asperitatem, ab Aposto- 
lica Sede efflagitaverunt, ut memorata villa a praedicta paroecia Ursen- 
sollen seiungatur ac paroeciae 8. Georgii, dioecesis Ratisbonensis, incorpo- 
retur. Quapropter SS.mus D. N. Pius PP. XI, attento utriusque dioecesis 
Ordinariorum consensu, vi praesentis Consistorialis decreti, benigne statuit 
ut villa Ramertshof a paroecia Ursensollen et a dioecesi Eistettensi perpetuo 
avellatur atque paroeciae Sancti Georgii ac dioecesi Ratisbonensi aggre- 
getur. 

Ad haec autem exsecutioni mandanda eadem Sanctitas Sua deputare 
dignata est R. P. D. Albertum Vassallo de Torregrossa, Archiepiscopum 
tit. Hemesensem ac Nuntium Apostolicum in Bavaria, eidem tribuens 
omnes facultates necessarias et opportunas, etiam subdelegandi aliam 
personam ecclesiasticam, in dignitate constitutam, ad effectum de quo 
agitur; cum onere mittendi ad Sacram Congregationem Consistorialem 
intra sex menses exemplar actus exsecutorialis. 

Contrariis quibuslibet non obstantibus. 

Datum Romae, ex aedibus Sacrae Congregationis Consistorialis, die 
14 aprilis 1926. 


8 C. Carp. De Lal, Ep. Sabinen. et Mandelen., Secretarius 


L. 8. 
+ Fr. Raphaél C., Archiep. Thessalonicen., Adsessor. 

II 


RATISBONEN.-EISTETTEN. 
DISMEMBRATIONIS ET UNIONIS 


DECRETUM 


Rogante Episcopo Ratisbonensi, de consensu Ordinarii Eistettensis, 
ut pagi Eichensee, Kiihnhausen, Kugelstadt, nec non pars oppidi Hepberg, 
ob nimiam a propriis paroeciis distantiam, ab eisdem dismembrarentur 
atque vicinioribus paroeciis in dioecesi Eistettensi aggregarentur, SS.mus 
D. N. Pius PP. XI, rei opportunitate recognita, praesenti Consistoriali 
decreto benigne statuit, ut memorati pagi Hichensee, Kiihnhausen et Kugel- 
stadt, a propria paroecia Lupburg, dioecesis Ratisbonensis, separentur ac 
paroeciae Hérmannsdorf, dioecesis Eistettensis, incorporentur; itemque 
pars illa oppidi Hepberg, quae modo ad paroeciam Késching, in dioecesi 
Ratisbonensi, pertinet, a memorata paroecia et dioecesi dismembretur 
atque paroeciae Lenting, dioecesis Eistettensis, cui altera pars eiusdem 
oppidi Hepberg iam unita est, attribuatur. 

Ad praemissa exsecutioni mandanda SS.mus Dominus Noster deputare 
dignatus est R. P. D. Albertum Vassallo de Torregrossa, Archiepiscopum 
tit. Hemesensem ac Nuntium Apostolicum in Bavaria, eidem tribuens 
omnes necessarias et opportunas facultates, etiam subdelegandi quemlibet 
virum in ecclesiastica dignitate constitutum ad effectum de quo agitur: 
imposito onere transmittendi intra sex menses ad S. Congregationem Consi- 
storialem authenticum exemplar peractae exsecutionis. 

Contrariis quibusvis non obstantibus. 

Datum Romae, ex aedibus Sacrae Congregationis Consistorialis, die 
14 aprilis 1926. 


6h C. Carp. DE LAI, Ep. Sabinen. et Mandelen., Secretarius. 
L. & S. t Fr. Raphaél C., Archiep. Thessalonicen., Adsessor. 


III 
AURIENSIS et LUCENSIS 


DISMEMBRATIONIS ET AGGREGATIONIS 
DECRETUM 


Quum incolae pagorum Santas et Candosa ad paroeciam Sancti Petri 
in loco Espiteira Lucensis dioecesis, pertinentes, propriam ecclesiam paroe- 
cialem ob nimiam distantiam viarumque asperitatem adire non soleant, 

sed potius paroeciam proximiorem loci Sancti Petri in Regueiro frequentent, 
in Auriensi dioecesi, Episcopus Auriensis, de consensu Ordinarii Lucensis, 
ab Apostolica Sede efflagitavit ut memorati pagi, nempe Santas et Can- 
dosa, a Lucensi dioecesi dismembrarentur et ad viciniorem paroeciam 
in Auriensi dioecesi adiungerentur. Iamvero Ssmus Dominus Noster Pius 
PP. XI, rei opportunitate attenta atque audito voto R. P. D. Friderici 
Tedeschini, Archiepiscopi tit. Naupactensis et Nuntii Apostolici in Hispa- 
niarum regnis, benigne annuendum censuit; ac proinde praesenti consi- 
storiali decreto statuit ut pagi Santas et Candosa a paroecia Sancti Petri 
in loco Espineira et a Lucensi dioecesi in perpetuum separentur, atque 
paroeciae loci Sancti Petri in Regueiro dioecesis Auriensis iuxta petita 
aggregentur. Ad haec omnia autem exsecutioni mandanda, idem Ssmus 
Dominus deputare dignatus est eundem R. P. D. Fridericum Tedeschini, 
Archiepiscopum tit. Naupactensem, cum facultatibus omnibus necessariis 
et opportunis, etiam subdelegandi, ad effectum de quo agitur, alium virum 
in ecclesiastica dignitate constitutum itemque pronuntiandi super quavis 
oppositione in exsecutionis actu quomodolibet oritura: iniuncta eidem 
obligatione intra sex menses, a subsignata die computandos, transmit- 
tendi ad hance Sacram Congregationem authenticum exemplar peractae 
exsecutionis. Contrariis quibuscumque minime obstantibus. 

Datum Romae, ex aedibus Sacrae Congregationis Consistorialis, die 
vicesima aprilis anni millesimi nongentesimi vicesimi sexti. 


te C. CarD. DE Lal, Ep. Sabinen. et Mandelen., Secretarius. 


L.  S. 
t+ Fr. Raphaél C., Archiep. Thessalonicen., Adsessor. 


IV 
PROVISIO ECCLESIARUM 


Ssmus Dominus Noster Pius divina Providentia PP. XI, decretis Sacrae 
Congregationis Consistorialis, has quae sequuntur Ecclesias de proprio sin- 
gulas Pastore providit, nimirum: 


7 mait 1926. — Metropolitanae Ecclesiae Mutinensi, et Abbatiae nul- 
lius Nonantulanae invicem perpetuo unitis, praefecit R. P. Iosephum 
Antonium a Sancto Ioanne in Persiceto, Ordinis Fratrum Minorum Ca- 
puccinorum Ministrum Generalem, qui in saeculo appellabatur Ferdi- 
nandus Bussolari. 

— Cathedralibus Ecclesiis Tarquiniensi et Centumcellarum invicem 
perpetuo unitis, R. D. Aemilium Cottafavi, Protonotarium Apostolicum 

ad instar participantium, Archipresbyterum cathedralis eeclesiae Regiensis 
in Aemilia. 

10 mati. — Titulari Ecclesiae Milevitanae pro hac vice ad archiepi- 
scopalem evectae R. D. Acacium Chacon, Canonicum metropolitanae 
Emeritensis in Indiis eiusdemque dioecesis Vicarium generalem, quem 
deputavit Coadiutorem cum iure futurae successionis R. P. D. Antonii 
Raymundi de Silva, Archiepiscopi Emeritensis. 

— Titulari episcopali Ecclesiae Zaraitanae, R. D. Henricum Dubuc, 
quem deputavit Coadiutorem cum iure futurae successionis R. P. D. Agathi 
Philippi Alvarado, Episcopi de Barquisimeto. 

14 mati. — Cathedrali Ecclesiae Aquensi, R. P. D. Laurentium Del 
Ponte, hactenus Episcopum titularem Oropensem, et dioecesis Aquensis 
Administratorem Apostolicum. 

18 maii. — Titulari episcopali Ecclesiae Fussalensi, R. P. Theodorum 
Labrador, ex Ordine Fratrum Praedicatorum, quem deputavit Vicarium 
Apostolicum de Funing. 

— Titulari episcopali Ecclesiae Mopsuestianae R. P. Iosephum Gotthard 
ex Congr. Oblatoruam B. M. V. Immaculatae quem deputavit Vicarium 
Apostolicum de Windhoek. 


SACRA CONGREGATIO DE PROPAGANDA FIDE 


PROMULGANTUR STATUTA GENERALIA PIAE UNIONIS CLERI PRO MISSIONI- 
BUS ATQUE SUMMARIUM SPIRITUALIUM FAVORUM QUIBUS EIUSDEM PIAE 
UNIONIS SODALES FRUUNTUR. 


DECRETUM 


Ut Pia Sacerdotum Consociatio, quae « Unio Cleri pro Mis- 
sionibus » nomen habet, quamque Summi Pontifices Benedi- 
ctus Pp. XV fel. mem. et Pius Pp. XI fel. regn. tam valide 
commendaverunt, ubique nationum rite et secundum optata eri- 
gatur, visum est huic Sacrae Congregationi de Propaganda Fide 
Statuta generalia recognita in vulgus edere, quibus ab iis standum 
erit qui et Summorum Pontificum votis obsecundare et favores 
omnes spirituales eidem Piae Consociationi concessos sibi velint 
comparare. 

Quod si ex peculiaribus rerum adiunctis necessarium in 
aliqua regione visum fuerit in hoc vel illo decernendo a Sta- 

tutis generalibus recedere aut aliquid eisdem addere, approba- 
tio ab hac Sacra Congregatione omnino praerequirenda erit. 

Faxit vero Deus O. M. ut omnes sacerdotes ad suum amo- 
rem erga Missiones magis magisque fovendum huic Piae Con- 
sociationi sese adscribere libenter velint. 

Datum Romae, in aedibus Sacrae Congregationis de Propa- 
ganda Fide, die 4 aprilis Festo Resurrectionis D. N. Iesu Christi, 
an. 1926. 


G. M. CarD. VAN Rossum, Praefectus 


L. & S. 


t F. Marchetti Selvaggiani, Arch. Seleucien., Secretarius. 


STATUTA GENERALIA 


I. -— DE NATURA ET FINE 


1. — Pia Unio Cleri pro Missionibus est associatio sacerdotum ad 
sacras Ecclesiae missiones adiuvandas instituta, prout num. 4 circum- 
scribitur. 

Haec Pia Unio a S. Sede probata fuit multisque ac singularibus favo- 
ribus et privilegiis aucta. 

2.— Beatissimam Virginem Mariam, Apostolorum missionumque Regi- 
nam, patronam veneratur ac sub eius singulari patrocinio finem sibi pro- 
positum prosequitur. 

3. — Pia Unio ad normam canonis 708 Cod. iur. can. in singulis 
dioecesibus erigenda est. 

4. — Haec Pia Unio sibi proponit animum sacerdotum gentium con- 
versionis amore accendere, ut per ipsos universus populus christianus 
studio erga missiones catholicas pariter inflammetur et ita tota Ecclesia 
eoncurrat ad regnum Christi per universum mundum dilatandum. Unio 
missionaria itaque Cleri non est novum quoddam Opus missionale ad fide- 
lium oblationes colligendas institutum neque pro fine habet aliorum Ope- 
rum missionalium gubernationem sibi assumere, licet operam impendat 
ad fidelium animos disponendos ita ut omnibus Operibus missionalibus 
pro viribus succurrant. 

5.—Piae Unionis socii finem sibi propositum hisce praecipue mediis 
assequi student: 

a) Fervidis ad Deum O. M. precibus pro felici sacrarum missionum 
exitu propriaeque in favorem missionum operae successu; 

b) cognitione missionum earumque indigentiarum, laborum aposto- 
licorum qui in variis mundi plagis a Missionariis sustinentur, felicis vel 
minus laeti eorum exitus, itemque omnium earum rerum quae ad regnum 
Dei imprimis inter paganos dilatandum referuntur; 

¢e) collationibus congressibusque sociorum, quibus mutuo se illumi- 
nent circa missionum indigentias atque ad eis subveniendum vicissim se 
exhortentur; 

ad) fovendo in familiis christianis vocationes missionales, sive ad sa- 
cerdotium sive ad munus adiutoris aut adiutricis Missionariorum; 

e) monendo christifideles qua sacris concionibus, qua publicis con- 
ferentiis, ut vocant, qua privatis colloquiis et adhortationibus, qua scriptis 
in vulgus editis, aliisque opportunis mediis, de magno opere evangeli- 
cae praedicationis inter infideles, et de variis modis, quibus catholica- 
rum missionum necessitatibus succurri possit; 

f) offerendo libenter adiutricem operam suam iis qui Operibus mis- 
sionalibus praepositi sunt; 

g) naviter operam dando ut omnibus innotescant et ubique pro- 
moveantur Opera missionalia, imprimis ea quae a Sede Apostolica 
tanquam sua agnita sunt et Motu proprio Romanorum Pontificum, 
diei 3 maii 1922, prae caeteris commendata fuerunt. Ea sunt, ante omnia, 
magnum Opus a Propagatione Fidei, Opera auxiliaria a Sancta Infan- 
tia, a Sancto Petro Apostolo pro institutione Cleri indigenae, et Col- 
lecta annua in festo Epiphaniae pro redemptione captivorum, seu pro 
missionibus Africanis; neque omittendo peculiares collectas pro determi- 
natis regionibus vel missionibus aut pro singularibus indigentiis quae in 
missionibus forte occurrant fidelibus commendare. 

h) promovendo festa, ut dicunt, missionalia, conventus seu congres- 
sus, aliaque id genus, quibus christifidelium studium erga missiones magno- 
pere accendatur et accrescat. 


II. - DE SoDALIBUS 


6. — Piae Unioni Cleri pro Missionibus adscribi possunt omnes sacer- 
dotes cum saeculares tum regulares, necnon clerici qui sacrae theologiae 
studiis incumbunt. 

7. — Adscriptio fit sive a Consilio dioecesano, sive a Consilio regio- 
nali, sive, his deficientibus, a Sacra Congregatione de Propaganda Fide. 

8. — Ipsa adscriptione suscipiuntur onera Piae Unionis propria, et acqui- 
ritur ius ad indulgentias lucrandas et ad favoribus privilegiisque fruendum, 
quae a Sancta Sede Piae Unioni concessa sunt. Sciant tamen sodales non 

sufficere nomen dare Piae Unioni, sed naviter et fideliter exsequenda 
esse ea officia, quae nomen dando susceperunt, si gratiis Piae Unioni ab 
Ecclesia concessis vere frui desiderent. 

9. - Sodales ordinarii vocantur, qui praeter caetera Piae Unionis officia 
praestita, statutas a Consilio regionali contributiones quotannis solvunt. 

10. —Sodales perpetui, qui similiter, praeter fidelem officiorum satisfa- 
ctionem, semel contributionem maiorem ad hoc a Consilio statutam exsol- 
vunt. 

11. — Sodales honoris causa sunt Revmi Domini Episcopi, nec non 
8. R. E. Cardinales, qui Piae Unioni adhaeserunt. 

12. - Omnes sacerdotes qui actu in missionibus degunt vel valetu- 
dinis, senectutis aut obedientiae causa eas relinquere coacti sunt, omnibus 
privilegiis et gratiis Piae Unioni concessis gaudent. 

13. — Pia Unio Cleri pro Missionibus a Sacra Congregatione de Propa- 
ganda Fide omnino dependet. 


IIl. DE 


14.—In unaquaque regione Piae Unioni proxime praeest Consilium 
regionale et in singulis dioecesibus Consilium dioecesanum. 


A) - De Consilio regionali 


15. — Consilium regionale constat Praeside et quibusdam Consiliariis, 
quorum alii e Directoribus dioecesanis, alii ex Institutis missionalibus, si 
quae in regione adsint, assumuntur. 

16. — Praeses Consilii regionalis a Sacra Congregatione de Propaganda 
Fide nominatur. Episcopi regionis nomen vel nomina candidatorum, ut 
plurimum ex regionis Ordinariis delectorum, eidem Sacrae Congregationi 
proponunt. 

17. — Consiliarii eliguntur a Praeside, collatis consiliis cum Ordinariis 
locorum, si de sacerdotibus saecularibus, et cum Moderatoribus Regula- 
rium, si de Religiosis agitur. 

18. — Consiliarii per tres annos in officio manent sed iterum eligi possunt. 

19. — E Consiliariis unus officium Secretarii alius Arcarii munus obibit. 
munera vero ab utroque praestanda, praeterquam ab officii natura, a 
Praeside statuuntur. 

20. — Consilii regionalis est omni studio Piam Unionem in regionem 
promovere, stipem statuere a sodalibus ordinariis aut perpetuis solven- 
dam, examinare atque recognoscere rationes accepti et expensi a dioece- 
sanis Consiliis, Consilia dioecesana in eorum propria actione adiuvare ubi 
opus est, congressus Piae Unionis totius regionis indicere et alia huiusmodi. 

21. — Quotannis Consilium regionale semel saltem convenit, convocante 
Praeside. 


22.—Sedes Consilii regionalis a Praeside statuitur. 


B) - De Consilio dioecesano 


23. — Piae Unioni Cleri pro Missionibus in singulis dioecesibus prae- 
ponitur Consilium dioecesanum, constans Directore seu Moderatore et Con- 
siliariis, quorum unus Secretarii, alius Arcarii munere fungitur. 

24.—Tum Director tum Consiliarii ab Ordinario loci nominantur et 
ad illius nutum in munere permanent. 

25. — Consilii dioecesani est Piam Unionem in dioecesi promovere, 
curare ut omnes sacerdotes illi nomen dent, et praecipue ut omnes adscri- 
pti, studio erga missiones animati, sanctum Associationis finem actuose 
prosequantur. 

26. — Consilium dioecesanum bis in anno congreditur, et praeterea 
quoties Director illud convocare opportunum duxerit. 

27. — Moderatoris dioecesani est, ineunte quoque anno, facta prius 
dioecesano Consilio relatione, transmittere ad regionale Consilium accepti 
et expensi nec non rerum actarum rationem adprobandam una cum indice 
novorum adscriptorum. 

28. — Secretarius omnium actorum instrumenta conficiet tum conventus 
Consilii tum congressuum dioecesanorum, tum etiam rerum notabilium 
ad Piam Unionem in dioecesi se referentium. 

29.—Arcarii munus est colligere contributiones a singulis membris 
solvendas, pecunias fideliter administrare et de iis quotannis Consilio dioe- 
cesano rationem reddere. 

30. — Sedes Consilii dioecesani a Moderatore seu Directore, de consensu 
Ordinarii, figitur. 


IV. — DE CONGRESSIBUS 


31. — Congressus regionalis omnium adscriptorum Piae Unionis Cleri 
pro Missionibus, totius nationis seu regionis, semel saltem singulis quin- 
quenniis locum habebit, vicissim in locis regionis praecipuis, ad arbitrium 
Praesidis. 

32. — Si forte ob rationes peculiares extra ordinem censeatur convo- 
candus congressus, Praeses, adprobante Consilio regionali, Directores dioe- 
cesanos convocabit, eorumque deliberationi rem proponet. 

33.-—In congressibus ordinariis Secretarius Consilii regionalis de iis 
referet quae ab ultimo Congressu memoratu digna acciderint. 

34.— Arcarius vero rationem reddet de statu oeconomico Piae Unio- 
nis in regione. 

35. — Congressus regionalis deliberabit de Piae Unionis statu, de mediis 
idoneis quibus adscriptorum amor et studium erga missiones sustineatur 
et augeatur, de rebus et de quaestionibus Consilio regionali propositis et 
ab ipso tractandis admissis; de postulationibus a Moderatoribus Operum 
missionalium oblatis et de ceteris huiusmodi. Absque explicito Consilii re- 
gionalis consensu non licebit disserere in conventibus de rebus ordine prae- 
stituto non comprehensis. 

36. — Congressus dioecesanus semel saltem singulis bienniis celebrabi- 
tur; extra ordinem a Directore, audito Consilio et adprobante Ordinario, 
ob iustas causas convocari poterit. 

37. — Congressus dioecesanus similibus regitur praescriptionibus ac Con- 
gressus regionalis. 


FAVORES SPIRITUALES 


I. — Indulgentia plenaria, suetis sub conditionibus lucranda, in fe- 
stis: 1.° Epiphaniae, 2.° SS. Apostolorum, 3.° 8. Michaelis Archangeli, 
4.° 8. Francisci Xaverii, 5.° seme] in mense, die ad proprium cuiusque 
arbitrium eligenda, 6.° in articulo mortis, servatis servandis. 

II. — Indulgentia centum dierum pro quolibet pietatis opere in favo- 
rem Missionum expleto. 

III. — Facultas (dummodo adscriptus ad sacramentales confessiones 
audiendas sit approbatus): 

1.° benedicendi extra Urbem, unico Crucis signo, coronas, rosaria, 
cruces, crucifixos, numismata et parvas statuas cum applicatione Indul- 
gentiarum Apostolicarum (Cfr. Acta Ap. Sedis,'1922, p. 143); 2.° benedi- 
cendi, unico Crucis signo, coronas iuxta typum rosariorum B. M. V. con- 
fectas, cum applicatione indulgentiarum, quae a PP. Crucigeris nomen 
habent; 3.° benedicendi ac imponendi, servatis ritibus ab Ecclesia prae- 
scriptis, scapularia Passionis D. N. Iesu Christi, Immaculatae Conce- 
ptionis B. M. V., SS. Trinitatis, B. M. V. Perdolentis, B. M. V. a Monte 
Carmelo, ab Apostolica Sede approbata. (Cfr. infra n. VII); 4° benedi- 
cendi, unico signo Crucis, crucifixos cum applicatione indulgentiarum pii 
exercitii a Via Crucis nuncupati in favorem fidelium, qui quominus sacras 
visitent «Stationes» legitime impediuntur; 5.° benedicendi, unico signo 
Crucis, crucifixos, iisdemque applicandi plenariam indulgentiam in articulo 
mortis ab iis acquirendam, qui praescriptis expletis conditionibus, illos 

osculati fuerint aut saltem aliquo modo tetigerint (Cfr. Acta Ap. Sedis, 
1914, p. 348). 

IV. — Indultum personale Altaris privilegiati, quater in qualibet 
hebdomada, dummodo simile indultum pro alia die non obtentum fuerit. 

(Haec omnia per 8. Poenitent. 15 nov. 1918. Cfr. Aeta Ap. Sedis, 1919, 
p. 20). 

V. — Facultas (dummodo, ut supra, ad sacramentales confessiones au- 
diendas adscriptus sit adprobatus) benedicendi coronas Septem Dolorum 
B. M. V. cum applicatione omnium et singularum Indulgentiarum, quas 
Summi Pontifices eiusmodi coronis impertiti sunt. 

VI. -— Facultas, ut supra, benedicendi ac imponendi, sub unica for- 
mula, scapularia, quae ut Sodales Piae Unionis imponendi facultate gau- 
dent. (Ex Audientia SSmi Emo Praefecto S. Congr. de Prop. Fide concessa 
die 20 martii 1919. Cfr. Acta Ap. Sedis, 1919, p. 179). 

VII. — Facultas imponendi scapularia de quibus supra, absque inscri- 
ptionis onere in album Confraternitatis (Ex Audientia SSmi Emo Praefe- 
cto S. C. de Prop. Fide concessa die 4 martii 1920). 

VIII. — Facultas pro omnibus adscriptis anticipandi a meridie reci- 
tationem Matutini cum Laudibus subsequentis diei, dummodo tamen 
officium diei iam persolverint (Ex Audientia Ssmi Emo Praefecto 8. C. 
de Prop. Fide concessa die 1 decembris 1921. Cfr. Acta Ap. Sedis, 
1921, p. 565). 


SACRA CONGREGATIO RITUUM 


I 
NEAPOLITANA sEvu BISUNTINA 


BEATIFICATIONIS ET CANONIZATIONIS VENERABILIS SERVAE DEI SORORIS 
IOANNAE ANTIDAE THOURET, FUNDATRICIS INSTITUTI SORORUM A CARI- 
TATE. 

SUPER DUBIO 


An et de quibus miraculis constet in casu et ad effectum, de quo agitur? 


Apud omnes in confesso est, totum verae sanctitatis meritum, soli- 
damque eiusdem laudem in sedulo, constanti et eximio virtutum omnium 
exercitio consistere; nihilominus solet Deus sanctimoniae decus externjg 

signis luculentius manifestum facere, quibus permoti homines in eorum 
venerationem rapiuntur, qui aeterna iam beatitate potiti censeri debent. 
« Sicut humana consuetudo, inquit 8S. Augustinus, verbis, ita divina potentia 
etiam factis loquitur » (Epist. XLIX, quaest. 6). Quod homines verborum 
delectu ampliorique eloquentiae specie efficere student, id praestat Deus 
omnipotens operibus miris, ut altius insideant mentibus voluntatis suae 
placita. Nullum aliud splendidius argumentum nobis praesto esse potest, 
ex quo de statu eorum, qui vita functi sunt, recte iudicemus. Distinguitur 
enim nota divinitatis miraculum, qua falli nemo unus queat. 

Hoe divinae auctoritatis testimonio praeclare comprobatur etiam insi- 
gnis sanctitudo Ven. Servae Dei Ioannae Antidae Thouret, cuius virtutes 
agnitae et declaratae sunt eminentes et heroicae decreto solemniter lato 
septimo idus iulias anni millesimi nongentesimi vicesimi secundi. 

Primum et alterum ex tribus miraculis ad dignoscendum propositis 
eiusdem Famulae Dei deprecationi tributis, duae expertae sunt feminae 
Instituto a Caritate adscriptae, cuius ipsa Famula Dei mater legifera exsti- 
tit. Philumena Pantanella nondum trilustris inter tyrunculas excepta est, 
maxime cupida ut inter Sorores a Caritate cooptaretur post legitimum 
probationis tempus. Quo haud exacto, morbo tentari coepit in laevo inguine 
prope femur, gravibusque doloribus obnoxia fuit. A medico explorata, 
tumore inventa est affecta, qui nulli cessit medelae, suamque malignam 
indolem in dies patefecit. In Neapolitanum nosocomium, quod Incurabi- 
lium nuncupatur, missa, infaustam ex medentium ore prognosim accipit, 
a quibus osteo-sarcomatis diagnosis confecta est. Nulla medicorum iudicio 
revalescendi spes supererat, quippe ne chirurgica quidem incisio opportuna 
ab iisdem habita est. Itaque, dum res desperata censebatur, aegra, Ven. Ioan- 
nae Antidae imagine accepta, morbi sedi eam admovet, atque supplicationes 
ad ipsius conciliandam sibi opem instituit. Neque incassum. Altera nam- 
que nocte visa est sibi ignota manu tumorem ter adeo vehementer com- 
primi, ut acerbiores inter cruciatus clamitare cogeretur, sese monialis 
manu, monialis nempe, cuius effigiem tumori applicuerat, nimis torqueri. 
Mox tumorem penitus evanuisse comperit, et quodlibet morbi vestigium 
sublatum, testante etiam medico a curatione, post accuratam inspectio- 
nem, ipsam perfectae sanitati per miraculum fuisse restitutam. Eadem 
opinio fuit omnium religiosarum Sororum aliorumque, quibus morbosum 
genus, quo ea conflictata fuit, compertum erat, et curationis ratio inno- 
tuerat. 

Alterum profuit miraculum Sorori Nazarenae Rossetti, quae ab epite- 
liomate mamillari liberata fuit, tertio in eadem regione enato, ubi duo 
alii chirurgi ferro iam fuerant abscissi. Primus, qui avulsus fuit tumor, 

bisectus malignae indolis medicorum iudicio declaratus est; eadem de altero 
lata est sententia eademque adhibita cura. Postremus quoque eodem modo 
ecurandus erat, suadentibus medicis; at aegra Soror, Antistitae suae horta- 
tionem secuta, maluit se committere Venerabilis Matris suae caelesti patro- 
cinio, quam chirurgi ferrum iterum experiri. Preces itaque ingeminat, et 
reliquias ex Venerabilis sepulero susceptas tumidae parti corporis sui 
applicuit. Nonnullos post dies nullum amplius deprehendit noxii tumoris 
signum, eiusque properam et perfectam depulsionem naturae viribus 
perfici nequivisse umquam, medici et chirurgi concordi sententia edi- 
xerunt. 

Tertium miraculum contigit in puella Assumpta Giordano, quae in laevo 
brachio circa cubitum doloribus acerbissimis cruciabatur. Remedia plura 
sunt adhibita, inter quae chirurgica incisio, nullo tamen absque emolu- 
mento. Ipsam vero laborare periostite tuberculari, cui frigidus eiusdem 
naturae abscessus accesserat, medentium decretoria sententia fuit. At 
quod humanis praesidiis sanari nequibat, exorata Ven. Ioanna Antida 
Thouret feliciter impetratum fuit, perfectamque sanitatem aegra puella 
consequuta est, laetantibus omnibus ob tam miram, quae in ea contigit, 
mutationem. 

De singulis hisce eventibus, diligenti inquisitione ex Apostolica aucto- 
ritate confecta, triplex inita est iudicialis actio; primum in Antepraepara- 
torio Conventu, deinde in Praeparatorio, ac tertio in generali die deci- 
matertia vertentis mensis et anni coram Sanctissimo Domino nostro Pio 
Papa XI coacto. Quo in coetu a Reverendissimo Cardinali Ianuario Gra- 
nito Pignatelli di Belmonte, causae Ponente, propositum est Dubium: « An 
et de quibus miraculis constet in casu et ad effectum, de quo agitur? ». Bea- 
tissimus Pater, suffragationes Reverendissimorum Cardinalium et Patrum 
Consultorum laeto animo excepit, mentem tamen suam de more pandere 
distulit, ratus in re tam gravi abundantiorem divini luminis splendorem 
diuturnis precibus esse implorandum. 

Adhibitis autem precibus, hodiernam laetissimam diem designavit, 
quae solemnibus in honorem Patriarchae S. Ioseph, universae Ecclesiae 
Patroni, est dicata. Itaque rei divinae religiosissime operatus, ad Vati- 
canas aedes acciri mandavit Reverendissimos Cardinales Antonium Vico, 
Episcopum Portuensem et S. Rufinae, sacrae rituum Congregationi Prae- 
fectum, et Ianuarium Granito Pignatelli di Belmonte, Episcopum Alba- 
nensem causaeque Relatorem, una insimul cum R. P. Carolo Salotti, 
S. Fidei Promotore generali, meque infrascripto a secretis. Quibus adstan- 
tibus, solemniter pronuntiavit: « Constare de tribus miraculis; scilicet de 
primo: Instantaneae perfectaeque sanationis Philumenae Pantanella a sar- 

comate in sinistro inguine; de altero: Instantaneae perfectaeque sanationis 
Sororis Nazarenae Rossetti ab epiteliomate mamillari; deque tertio: Instan- 
taneae perfectaeque sanationis puellae Assumptae Giordano a tuberculost 
ossea cubiti sinistri, atque a sinu fistuloso, quem abscessus frigidus ossi- 
fluens produzerat ». 

Praesens Decretum evulgari, et in sacrae Rituum Congregationis acta 
recenseri iussit, decimo primo calendas maias anno millesimo nongente- 
simo vicesimo sexto. 


8 A. Carp. Vico, Ep. Portuen. et 8S. Rufinae, 
S. R. C. Praefectus. 
L. S. 
Angelus Mariani, Secretariue. 


II 


NEAPOLITANA sev BISUNTINA 


BEATIFICATIONIS ET CANONIZATIONIS VEN. SERVAE DEI SORORIS IOANNAE 
ANTIDAE THOURET, FUNDATRICIS INSTITUTI SORORUM A CARITATE, 


SUPER DUBIO 


An, stante virtutum et trium miraculorum approbatione, nec non dispensa- 
tione a quarto miraculo, tuto procedi possit ad solemnem eiusdem Ven. 
Servae Dei Beatificationem? 


Optimam sane partem selegit Venerabilis Famula Dei Ioanna Antida 
Thouret, quum beneficentissimum Vincentii a Paulo sodalitium amplexa 
est, atque omnibus, quae sanctus Conditor filiabus suis obeunda commen- 
davit, pietatis et caritatis operibus totam se mancipavit. Laudabiliter 
Parisiis exacto inter Puellas a Caritate tyrocinio, statim inter aegros ver- 
sari omnique ope eos solari coepit. Gallica furente subversione, e religiosa 
domo egredi coacta, ubi primum ipsi licuit, Vesontionem se recepit, sibique 
nonnullis adolescentulis adscitis, novae familiae prima fundamenta posuit, 
quam puellis erudiendis et aegris curandis omnino addictam voluit, sub 
patrocinio ac tutela S. Vincentii, quamque Sororum a Caritate nuncupavit. 
Quam large et copiose benedictiones suas super hance sodalitatem Deus 
effuderit, itemque quam sedulam operam illi amplificandae Ven. Ioanna 
Antida Thouret impenderit, ex ipsius progressibus novisque domibus, 
tum in Gallia tum in Italia, ac deinceps in remotis etiam aliis regionibus 

conditis, praeclare percipitur. Divino confisa praesidio, inter rerum omnium 
inopiam atque omnigenas contradictiones quae undique excitabantur, 
opus suum constanter est prosequuta, puellarum et aegrorum necessita- 
tibus prospicere heroica caritate studuit, omniumque miserorum calami- 
tatibus opem ferre nunquam destitit. Neapolitana in urbe, ubi veluti 
principem sui Instituti domum collocaverat, laboribus et aerumnis con- 
fecta occubuit aetatis suae anno sexagesimo primo, de humana societate 
et de religione egregie merita, floridissimam relinquens sodalitatem, quam 
materno affectu foverat quamque ubique terrarum diffusam, quasi munus 
caelitus datum in afflictorum solatium, suspicimus et grato animo mira- 
bundi prosequimur. 

Tantae mulieris memoria nunquam excidet, sed digna cuique videbitur 
in aevum, ut gloriae nobilissimae praemium habeat a Deo nedum in aeterna 
beatitatis sede, verum etiam in terris, ubi eius virtutes, tamquam eximiae 
et heroicae agnitae, imitationi sunt propositae Apostolicae Sedis placito, 
eiusdemque Ioannae Antidae suffragio et intercessione tria prodigia a Deo 
patrata esse novissime declaratum est. 

Erat autem ob causae indolem, quae haud sufficienti directa probatione 
instructa est, quartum addendum probandumque miraculum, ut integra 
servaretur huius sacri fori disciplina; verum Sanctissimus Dominus noster, 
Decessorum suorum exempla secutus, quum agatur de benemerentissima 
fundatrice amplissimi Istituti, quarti miraculi onus benigne remittere 
nuperrime dignatus est. 

Unum itaque expendendum supererat, utrum Beatorum Caelitum hono- 
res eidem Venerabili Famulae Deo tuto decerni possent. Quod actum fuit 
in coetu universo Sacrae Rituum Congregationis, habito coram Sanctis- 
simo Domino nostro Pio Papa XI, die vicesima septima superioris mensis 
aprilis, in quo Reverendissimus Cardinalis Ianuarius Granito Pignatelli di 
Belmonte, causae Relator, dubium proposuit: An, stante approbatione virtu- 
tum et trium miraculorum, tuto procedi possit ad solemnem Venerabilis Servae 
Dei Ioannae Antidae Thouret Beatificationem? Quamvis Reverendissimi 
Cardinales et Patres Consultores, quotquot convenerant, concordi suffra- 
gatione id tuto fieri posse respondissent; nihilominus Beatissimus Pater 
fervidas praemittendas esse preces censuit, antequam decretoriam senten- 
tiam ederet. Quam hodierna die, Dominica IV post Pascha, proferendam 
constituit; quare accersiri iussit Reverendissimos Cardinales Antonium 
Vico, Episcopum Portuensem et S. Rufinae sacraeque Rituum Congrega- 
tioni Praefectum, atque Ianuarium Granito Pignatelli di Belmonte, Epi- 
scopum Albanensem causaeque Relatorem, necnon R. P. Carolum Salotti, 
S. Fidei Promotorem Generalem, meque infrascriptum secretarium, et 

Pontificio solio assidens solemniter edixit: tuto procedi posse ad solemnem 
Venerabilis Servae Dei Ioannae Antidae Thouret Beatificationem. 

Hoc autem decretum in vulgus edi, in acta sacrae rituum Congregatio- 
nis referri, Litterasque Apostolicas in forma Brevis de solemni Beatifica- 
tionis ritu, ubi primum licuerit, in Patriarchali Basilica Vaticana cele- 
brando, expediri mandavit, sexto nonas maias, anno millesimo nongente- 
simo vicesimo sexto. 


tH A. Carp. Vico, Ep. Portuen. et S. Rufinae, 
8S. R. C. Praefectus. 


L. 
Angelus Mariani, Secretarius. 


III 
BRIXIEN. 


BEATIFICATIONIS ET CANONIZATIONIS VEN. SERVAE DEI BARTHOLOMAEAE 
CAPITANIO, FUNDATRICIS PRIMARIAE INSTITUTI SORORUM A CARITATE 
IN OPPIDO LUERE BRIXIENSIS DIOECESIS. 


SUPER DUBIO 


An et de quibus miraculis constet in casu et ad effectum, de quo agitur? 


Vicesimum sextum aetatis annum non ita pridem expleverat venera- 
bilis Dei Famula Bartholomaea Capitanio, quum lento morbo absumpta 
ad caelestia regna migravit. Brevis quidem fuit eius vitae cursus; iure 
tamen asseri potest, ipsam in brevi consummatam explevisse tempora 
multa. Etenim a pueritia sanctitatis metam contigere statuit, moresque 
suos ad Aloisii Gonzaga, quem sibi in patronum elegit, exemplar componere 
studuit, meruitque ab Apostolica Sede veluti « flos angelica puritate fra- 
grans» praedicari, quum anno millesimo nongentesimo secundo ipsam in 
virtutum exercitatione ad fastigium pervenisse declaratum est. Praeci- 
puum vero opus, ex quo Venerabili Servae Dei singularis parta est laus, 
eiusque nomen celebritatem non modicam adeptum est, christiana puel- 
larum institutio fuit, cui se totam ex animo devovit. Publice docendi iure 
legitime sibi comparato, saeculari habitu induta scholas agere in natali 
oppido suscepit, munusque adeo grave alacriter et assidue obivit, magno 
cum pietatis incremento, iecitque prima beneficentissimi Instituti funda- 
menta, quod Sororum a Caritate nuncupatum voluit, quodque in frugi- 
feram arborem cito excrevit, suosque ramos ad finitimos etiam pagos et 
oppida mirifice extendit. 

Neque hoc unum opus laborum palaestra exstitit, in quibus Venerabilis 
Serva Dei vitam suam iugiter exercuit; sed alia plura pietatis et caritatis 
opera in deliciis habuit, quae ita recensentur in decreto de heroicis eiusdem 
virtutibus lato: « Diversari in hospitiis aegrotis curandis, hi ubi essent 
« etiam privatis in locis obscurisque eo ipsa advolare, vicatim adire domos 
«ut stipe corrogata indigentibus opem ferret, frangere esurienti panem 
«suum: vinculis detentos invisere, aegros consolari, flere cum flentibus, 
« afflictos erigere, adesse horae supremae decedentium e vita, haud imme- 
« mor certae sententiae: melius est ire in domum luctus quam in domum con- 
« vivii » (Eccl. VII, 3). Quam Deo gratum fuerit sublime hoc sanctitatis 
exemplar, miracula prodiderunt insignia, quae post Venerabilis Bartholo- 
maeae obitum operari ipse dignatus est. E quibus duo dumtaxat ad cogno- 
scendum exhibita sunt, quum plura non requirat causae indoles, directis 
probationibus copiose instructae. 

Horum primum retulit anno millesimo nongentesimo vicesimo secundo 
Soror Sanctina Rizzi, variis ab iuventute tentata morbis, quibus expel- 
lendis nulla curatio par inventa fuit. Immo, labente tempore, morbifera 
vis eius uterum pervasit, in eoque tumorem genuit, qui volumen non modi- 
cum est adeptus, ferro minime exstirpandum ob deteriora quae, meden- 
tium iudicio, metuenda erant mala. Ingravescentis tumoris moles eiusque 
sedes de aegrae sanatione desperandum esse suadebant. Morbosa vero 
symptomata alia eiusdem conditionem miserrimam effecerunt, mortemque 
quasi proximam enunciabant, hoc ipsum medicis sentientibus et decla- 
rantibus. Supremae Instituti Antistitae consilium secuta, Venerabilis 
matris suae Bartholomaeae Capitanio conciliare sibi patrocinium precibus 
studuit. Preces diuturnae fuere et constantes, quin morbus de sua gravi- 
tate quidpiam remitteret. Extemplo autem aegra, quasi interna vi com- 
pulsa, e lecto descendit, seque integre sanam deprehendit. Obstupuere 
sodales eius: medici vero fassi sunt, subitam adeo et perfectam illius foe- 
dissimi morbi depulsionem fieri non potuisse per naturae vires, neque per 
salutaris artis praesidia. 

Eamdem sortem, eodemque anno, nacta est Soror Maria Donadelli, 
teterrimo morbo affecta, qui, vel imperitis compertum est, quam curatu 
difficilis ac fere impossibilis sit. In eius enim exscreatibus bacilli inventi 
sunt qui Kochiani ab ipsorum detectoris nomine nuncupari solent, quique 
morbi naturam et malitiam satis indicabant: aegritudinis autem progres- 
siones omnem praecisam esse valetudinis spem aperte significarunt. Aegro- 
ta soror fatalem exitum persentiens Sacramentis muniri petiit, recedenti- 
bus a curatione medicis, qui operam suam prorsus inanem censuere. Sed 
quam homines, morbi indolem vincendi impotes, fato suo relinquebant, 

eam caelestis sospitatrix invocata sanandam suscepit. Iussa enim aegra 
soror ab Antistita sua, ut Venerabilis fundatricis Bartholomaeae auxilium 
imploraret, ei morem gerens novendiales preces pluries continuo instaurat. 
Morbosa syndromes in gravitate sua tota perstabat, quum quodam mane, 
post sacrum Christi corpus in viatici forma receptum, morientium oleum 
mox erat susceptura, lectum in quo iacebat bis concuti sensit. Occulta vi 
permota e lecto prosiliit, atque cubiculum percurrens se omnino fore 8a- 
natam clamitare coepit, mirantibus omnibus. Quo magis liqueret sana- 
tionem veram esse ac perfectam, adhibitus est medicus, qui opportunis 
experimentis rei veritatem confirmavit, idque insigni Dei omnipotentis 
prodigio esse tribuendum etiam periti iurati edixerunt. 

Triplici de more disceptatione de horumce duorum miraculorum veri- 
tate inquisitum est: primum in Antepraeparatorio sacrorum rituum con- 
ventu; deinde in Praeparatorio, ac demum in Generali coram Sanctissimo 
Domino nostro Pio Papa XI coacto die vicesima superioris mensis apri- 
lis; in quo Reverendissimus Cardinalis Caietanus Bisleti, causae Ponens, 
dubium proposuit: An et de quibus miraculis constet in casu et ad effectum, 
de quo agitur? Reverendissimi Cardinales et Patres Consultores expedite 
sententiam suam protulere. Sed Beatissimus Pater, quamvis animi sui 
laetitiam haud obscure significavit, decretorium iudicium in alium diem 
remisit, post effusas preces designandum, quibus caelestis luminis copia 
a Patre luminum imploraretur. 

Quum autem mentem suam declarare statuisset, hodiernam diem, Domi- 
nicam IV post Pascha, selegit. Divinis itaque piissime operatus, ad se 
acciri mandavit Reverendissimos Cardinales Antonium Vico, Episcopum 
Portuensem et 8. Rufinae, sacrae rituum Congregationi Praefectum, et 
Caietanum Bisleti causae Relatorem, itemque R. P. Carolum Salotti, 
8S. Fidei Promotorem generalem, meque infrascriptum a secretis, eisque 
adstantibus, solemniter decrevit: Constare de utroque miraculo; de primo 
nempe: « instantaneae perfectaeque sanationis Sororis Sanctinae Rizzi ab 
inveterato fibromiomate uteri, gravissimis stipato symptomatibus », deque 
altero: « instantaneae perfectaeque sanationis Sororis Mariae Donadelli a 
chronica tuberculosi ad extremum gradum deducta ». 

Praesens decretum promulgari et in acta sacrae rituum Congregationis 
recenseri iussit, sexto nonas maias, anno millesimo nongentesimo vicesimo 
sexto. 


he A. Carp. Vico, Ep. Portuen. et 8. Rufinae, 
S. R. C. Praefectus. 


Angelus Mariani, Secretarius. 


| 

IV 
DAMASCENA 


BEATIFICATIONIS SEU DECLARATIONIS MARTYRII VENERABILIUM SERVO- 
RUM DEI P. EMMANUELIS RUIZ ET SEPTEM SOCIORUM ORDINIS FRA- 
TRUM MINORUM, IN ODIUM FIDEI, UTI FERTUR, INTEREMPTORUM. 


SUPER DUBIO 


An constet de martyrio et causa martyrii praefatorum Venerabilium Servorum 
Dei, nec non de signis seu miraculis, in casu et ad effectum, de quo agitur? 


« Dignum et congruum est, ut post laetitiam Paschae, quam in Ecclesia 
celebravimus, gaudia nostra cum sanctis martyribus conferamus; et iis 
annuntiemus Dominicae resurrectionis gloriam, qui consortes sunt Domi- 
nicae passionis » (S. Ambr., sermo 22). Praeclara haec S. Ambrosii, Eccle- 
siae Doctoris verba prosperum huius causae exitum maxime commendant, 
ut sacer Fratrum Minorum Ordo, de religiosa humanaque societate optime 
meritus, perdurante paschalium gaudiorum tempore, novam laetitiam 
novamque gloriam percipere valeat ex altarium honoribus octo sodalibus 
suis decernendis, qui in Damasceno coenobio, Custodiae Terrae Sanctae 
spirituali foedere adiuncto, a barbaris Turcarum cohortibus, sacrum illud 
asylum invadentibus, ut pios hospites vel a christiana professione abduce- 
rent, vel invitos perimerent, percussi et mactati sunt. Quemadmodum 
universus franciscalis Ordo ob tam immane excidium ingemuit amare, ita 
aequum ac iustum est, ut de gloria exsultet, quam sibi accedere sentit a 
Beatorum Caelitum honoribus, qui praefatis filiis suis, tamquam fidei 
adsertoribus, in Ecclesia sunt tribuendi. Idque eo magis gratum magisque 
acceptum eidem esse debet, quo propior est faustissimus eventus qui lae- 
titiam et gloriam cumulabit, quas inclitus franciscalis Ordo suis fastis iure 
adiunget ob saecularia solemnia in honorem Patris et Patriarchae Francisci 
a populo christiano ubique terrarum celebranda. 

Primus qui percussus ab hostibus occubuit, coenobii praeses fuit P. Em- 
manuel Ruiz, qui vix eorum impetum animadvertit, in sacram aedem 
descendit, ut divinas species consummaret, ne certae profanationi eas 
relinqueret. Mox interemptus fuit, precibus se Deo commendans. Alter 
mortem oppetiit Pater Carmelus Motta, qui ad Turcarum transire castra 
renuens, clava caesus vitam amisit. Tertius pro Christo sanguinem suum 
fudit Pater Petrus Soler, qui gladio confossus fuit, quum tentatus declara- 
visset in christiana fide se iugiter esse permansurum. Eamdem constan- 
tiam praebuit P. Nicolaus Alberca, qui ballista ignivoma interfectus est, 

quum Christi fidem se nunquam derelicturum professus foret: Item P. En- 
gelbertus Kolland, ad apostasiam incitatus, hoc facinus se nunquam factu- 
rum quum declarasset, bipenne septus est. Etiam P. Ascanius Nicanor parem 
martyrii sortem cum sociis suis nactus est, paratus quum esset ad catholi- 
cam fidem sanguine suo profitendam. Neque minorem animi fortitudinem 
exhibuerunt duo fratres laici Franciscus Pinazzo et Ioannes Iacobus Fer- 
nandez, qui dum e sacra turri, quo confugerant, deiecti sunt, preces fun- 
debant manusque ad caelum supplices levabant. 

Ordinariis et Apostolicis inquisitionibus conditis, iisque rite expensis 
legitimisque declaratis, de praefatorum venerabilium Servorum Dei marty- 
rio inita est disceptatio in Antepraeparatorio coetu, coacto penes Reveren- 
dissimum Cardinalem Ianuarium Granito Pignatelli di Belmonte, causae 
Relatorem, die decima octava mensis augusti, anno superiore millesimo 
nongentesimo vicesimo quinto; deinde in Praeparatorio Conventu in Vati- 
cana Congregationum aula coadunato die decima nona mensis ianuarii ver- 
tentis anni; ac demum in generalibus sacrae Rituum Congregationis comi- 
tiis, coram Sanctissimo Domino nostro Pio Papa XI habitis die vicesima 
septima superioris mensis aprilis; in quibus Reverendissimus memoratus 
causae Relator ad discutiendum dubium proposuit: An constet de martyrio 
et causa martyrii, nec non de signis seu miraculis in casu et ad effectum, de 
quo agitur. Reverendissimi Cardinales et Patres Consultores suam ex ordine 
sententiam dixere; quas intento animo prosecutus est Beatissimus Pater, 
indicium suum in alium diem remittens, ut interim in tanta re decernenda 
maiora a Patre luminum auxilia impetrarentur. 

Quum vero dominicam hance IV post Pascha designasset, ad se accitis 
Reverendissimis Cardinalibus Antonio Vico, Episcopo Portuense et S. Rufi- 
nae, sacraeque rituum Congregationi Praefecto, atque Ianuario Granito 
Pignatelli di Belmonte, Episcopo Albanensi, causae Relatore, itemque 
R. P. Carolo Salotti, 8S. Fidei Promotore generali, meque infrascripto a 
secretis, divina Hostia pie oblata, nobiliorem hanc Vaticanam aulam est 
ingressus ac Pontificio solio assidens solemniter edixit: Ita constare de mar- 
tyrio et causa martyrii praefatorum octo Venerabilium Dei Servorum ut ad 
ulteriora procedi possit. 

Hoc autem decretum publici iuris fieri et in acta sacrae rituum Congre- 
gationis recenseri mandavit, sexto nonas maias, anno millesimo nongen- 
tesimo vicesimo sexto. 


se A. Carp. Vico, Ep. Portuen. et S. Rufinae, 
8S. R. C. Praefectus. 


Angelus Mariani, Secretarius, 

DIARIUM ROMANAE CURIAE 


SACRA CONGREGAZIONE DEI RITI 


Martedi 27 aprile 1926, nel Palazzo Apostolico Vaticano, dinanzi all’augusta 
presenza del Santo Padre, si é tenuta la Congregazione Generale dei Sacri Riti, 
nella quale gli Eminentissimi e Reverendissimi Signori Cardinali, i Rev.mi 
Prelati ed i Consultori teologi, che la compongono, hanno discusso e dato il loro 
voto dapprima sul dubbio detto del tuto per la solenne Beatificazione della 
Ven. Serva di Dio Giovanna Antida Thouret, Fondatrice delle Suore della 
Carit&: e quindi sopra il dubbio del martirio e della causa del martirio, dei 
segni 0 miracoli dei VV. Servi di Dio Emanuele Ruiz e Compagni dell’Ordine 
dei Frati Minori, uccisi, come si asserisce, in odio alla Fede. 


Martedi 4 maggio 1926, nel Palazzo Apostolico Vaticano, con |’intervento 
degli Emie Rimi Signori Cardinali e col voto dei Revmi Prelati e dei Consul- 
tori teologi componenti la Sacra Congregazione dei Riti, si é tenuta la Congre- 
gazione Preparatoria per discutere il dubbio se consti del martirio, della causa 
del martirio e dei segni o prodigi del Servo di Dio Natale Pinot, Sacerdote 
secolare, Parroco, che si asserisce ucciso in odio alla Fede. 


Martedi, 11 maggio 1926, nel Palazzo Apostolico Vaticano, dinanzi all’au- 
gusta presenza del Santo Padre, si é tenuta la Congregazione Generale dei Sacri 
Riti, nella quale gli Emi e Revmi Signori Cardinali, i Rimi Prelati ed i Consul- 
tori teologi, hanno discusso e dato il loro voto dapprima sul dubbio detto del 
tuto per la solenne beatificazione della Ven. Serva di Dio Bartolomea Capitanio, 
Fondatrice Primaria dell’Istituto delle Suore della Carit& in Lovere, Diocesi 
di Brescia; e quindi sul martirio dei Venerabili Servi di Dio Giacomo Sales, 
Sacerdote, e Guglielmo Sautemouche, Coadiutore, della Compagnia di Gesi, 
che si asseriscono uccisi in odio alla Fede. 


Martedi, 18 maggio 1926, nel Palazzo Apostolico Vaticano, dinanzi all’augu- 
sta presenza del Santo Padre, si ¢ tenuta la Congregazione Generale dei Sacri 
Riti, nella quale gli Emi e Rmi Signori Cardinali con i Rimi Prelati Officiali 
e Consultori teologi che la compongono, hanno emesso il loro voto dapprima sul 
dubbio detto del tuto per la solenne beatificazione del Ven. Servo di Dio Ema- 
nuele Ruiz e Compagni martiri, dell’Ordine dei Frati Minori, uccisi in odio 
alla Fede: e quindi sopra il dubbio del martirio e della causa del martirio, dei 
segni o miracoli del Servo di Dio Abba Ghebre Michele Sacerdote aggregato 
alla Congregazione della Missione, ucciso, come si asserisce in odio alla Fede. 

SEGRETERIA DI STATO 


NOMINE 


: Con Biglietti della Segreteria di Stato, il Santo Padre Pio XI, felicemente 
; regnante, si 6 degnato di nominare: 


1 maggio 1926. L’ Emo Sig. Cardinale Giovanni Bonzano, Membro della Sacra 
Congregazione dei Riti. 

11 » » Il Revtho Monsig. Massimo Massimi, Decano della Sacra Ro- 
mana Rota, Consultore della Suprema Sacra Con- 
gregazione del 8. Uffizio. 

20 » » i Reviho P. M. Marco Sales, O. P., Maestro dei Sacri 
Palazzi Apostolici, Consultore della Pontificia Com- 
missione per gli Studi Biblici. 


MAGGIORDOMATO DI SUA SANTITA 


NOMINE 
Con Biglietti di S. E. Riha Monsig. Maggiordomo, il Santo Padre Pio XI, 
felicemente regnante, si ¢ degnato di nominare: 
Camerieri Segreti Soprannumerari di 8. 8.: 


8 aprile 1926. Monsig. Giuseppe Nobile, dell’archidiocesi di Napoli. 


23 » »  Monsig. Matteo Rioja Rubio, della diocesi di Osma. 
» » » Monsig. Francesco Berendt, della diocesi di Danzica. 
. » » Monsig. Francesco J. Conaty, della diocesi di Los Angeles. 
» » » Monsig. Giovanni J. Clifford, della medesima diocesi. 
> . » Monsig. Giorgio Donahoe, della medesima diocesi. 
26 » » Monsig. Ludovico de Gruyter, del vicariato apostolico della 
Guyana Olandese. 
| 28 » » Monsig. Edoardo Bottolo, dell’archidiocesi di Torino. 
| 29 » » Monsig. José Nunes Carneiro, dell’archidiocesi di Bahia. 
3 maggio » Monsig. Gaspare Porzio, dell’arehidiocesi di Sorrento. 
5 > » Monsig. Giovanni Jaschik, della diocesi di Breslavia. 
» » » Monsig. Agostino Vogtel, della diocesi di Treviri. 
14 » » Monsig. Edoardo di Gesii Vasquez, della diocesi di Cumana, 
» » » Monsig. Gesi Pellin, della diocesi di Coro. 
» » » Monsig. Salvatore Montes de Oca, della diocesi di Barqui- 


simeto. 

28 


19 


26 


Il 


16 


14 
26 


maggio 1926. Monsig. Giovanni Michele Lares, della diocesi di Guayana. 
» » Monsig. Junius Br. Micu, dell’archidiocesi di Alba Giulia e 
Fogaras. 
» » Monsig. Giovanni Bucur, della medesima archidiocesi. 
Camerieri Segreti di Spada e Cappa Soprannumerari di 8. 8.: 


aprile 1926. Il sig. Enrico Matteucci, della diocesi di Volterra. 
maggio » Il sig. Guglielmo van Waterschoot van der Gracht, della 
diocesi di Amsterdam. 


Camerieri d’onore in abito paonazzo di 8S. 8.: 


aprile 1926. Monsig. Giovanni von den Driesch, dell’archid. di Colonia. 
maggio » Monsig. Giovanni Buttd, dell’archidiocesi di Udine. 
» » Monsig. Stefano Cserenyey, della diocesi di Nitra. 


Camerieri d’onore di Spada e Cappa Soprannumerari di S. 8.: 
aprile 1926. Il sig. Isnardo Balderi, della diocesi di Viterbo. 
. » Tl sig. dott. Vincenzo Pacifici, della diocesi di Tivoli. 


Cappellano segreto d’onore di 8. 8: 
aprile 1926. Monsig. Gioacchino Pedicini, dell’archidiocesi di Benevento. 


Cameriere d’onore extra urbem di 8. S.: 


aprile 1926. Monsig. Giovanni Muradian, del Patriarcato armeno. 


Cappellano d’onore extra urbem di 8. 8.: 
maggio 1926. Monsig. Pio Baldi, della diocesi di Trento. 


Cappellano Segreto di 8. 8.: 
maggio 1926. Monsig. Riccardo Magnanensi (Roma). 


NECROLOGIO 


aprile 1926. Monsig. Giovanni Battista Murphy, Vescovo di Porto-Luigi. 
maggio » Monsig. Leopoldo Capitani, Pro-Reggente della Cancelleria 


Apostolica. 
u »  Monsig. Federico Eis, Vescovo tit. di Bita. 
» »  Monsig. Patrizio Delany, Arcivescovo di Hobart. 


» » Monsig. Geremia Pascucci, Vescovo di Trivento. 
» »  Monsig. Rinaldo Camillo Rousset, Arcivescovo di Reggio 
Calabria. 

